text:
Brunei
Ti Brunei i/bruːˈnaɪ/, opisial a ti Pagilian iti Brunei, ti Pagtaengan iti Kappia[8] (Malayo: Negara Brunei Darussalam, Jawi: نڬارا بروني دارالسلام), ket maysa a naturay nga estado a mabirukan idiay amianan a pantar iti isla iti Borneo, idiay Abagatan a daya nga Asia. Malaksid ti aplayana manipud ti Baybay Abagatan Tsína, daytoy ket kompleto a napalikmutan babaen ti estado iti Sarawak, Malaysia, ken daytoy ket naisina iti dua a paset babaen ti distrito ti Sarawak iti Limbang. Daytoy ket isu laeng ti naturay nga estado a kompleto nga adda idiay isla iti Borneo, a dagiti nabati a paset iti daytoy nga isla ket tagikua ti Malaysia ken Indonesia. Ti populasion ti Brunei ket 401,890 idi Hulio 2011.
Ti opisial a nailian a pakasaritaan ti Brunei ket mangitunton a makasurot ti nagtaudanna iti maika-7 a siglo, a daytoy idi ket suheto nga estado iti Srivijaya nga imperio babaen ti nagan a P'o-li. Kalpasanna daytoy ket nagbalin a nasakop nga estado iti Majapahit nga imperio sakbay anagbalin a Islam idi maika-15 a siglo. Idi karangayan ti imperiona, ti sultanato ket nagturay ti gumayat kadagiti pantar a rehion iti moderno nga aldaw a Sarawak ken Sabah, ti Sulu a purpuro, ken dagiti isla iti amianan a laud nga ungto iti Borneo. Ti talasokrasia ket binisita idi babaen ni Ferdinand Magellan idi 1521 ken nakilaban iti Kastila a Gubat di 1578 a kinasuppiat ti Espania. Ti imperiona ket nangrugi nga agapday idi napilit a panagited iti Sarawak kenni James Brooke ken ti panagited ti Sabah iti Britaniko a Dokumento ti linteg a Kompania ti Amianan a Borneo. Kalpasan ti panakapukaw iti Limbang, ti Brunei ket nagbalin a protektorado ti Britaniko idi 1888, a nakaala ti panagtaeng idi 1906. Dgaiti tawen kalpasan ti Hapón a panawen ti gubat a panagsakop idi agdama ti Maikadua a Sangalubongan a Gubat, nagporma ti maysa a batay-linteg ken nakilaban ti maysa a naarmasan a gulo.[9] Ti Brunei naalana manen ti panakawayawayana manipud ti Nagkaykaysa a Pagarian idi 1 Enero 1984. Ti panagrang-ay to ekonomiana idi panawen ti 1970 ken 1990, ket napipia a 56% manipud idi 1999 aginggana idi 2008, ket nagpabalin iti Brunei a Darussalam iti maysa a baro a naidustriaan a pagilian.
Ti Brunei ket adda ti maikadua a kangatuan a Pagsurotan ti Panagrangrang-ay ti Nagtagitaoan kadagiti Abagatan a Daya nga Asia a pagpagilian kalpasan ti Singapore, ken naidasig daytoy a kas maysa a narang-ay a pagilian.[10] SEgun ti Internasional a Pundo ti Panguartaan (IMF), ti Brunei ket nairanggo a maika-5 iti lubong babaen ti dagup ti domestiko a produkto ti tunggal maysa a tao iti pagpadaan ti kapigsa ti panag-gatang. Ti Forbes ket iranggona pay ti Brunei a kas ti maikalima a kabaknagan a pagilian kadagiti 182 a pagilian gapu ti kaadu ti lana ken masna a luglugar dagiti alingasaw.[11]
Dagiti nagibasaran[urnosen | urnosen ti taudan]
- ^ Ti Opisina ti Kangrunaan a Ministro iti Brunei a Darussalam
- ^ "Turismo ti Brunei". Tourismbrunei. Naala idi 16 Oktubre 2010.
- ^ Ti panagsurat a salisal ket agiragpat ti panag-usar, pakasaritaan iit Jawi a sinuratan | The Brunei Times
- ^ https://www.cia.gov/library/publications/the-world-factbook/geos/bx.html
- ^ a b c d "Brunei". Internasional a Pundo ti Panguartaan. Naala idi 18 Abril 2012.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ a b Brunei Sultan Haji Hassanal Bolkiah Mu'izzaddin Waddaulah Handbook. IBP USA. 2011. p. 10.
- ^ Haggett, Peter (ed). Ensiklopedia iti Heeograpia iti Lubong, Tomo 1, Marshall Cavendish, 2001, p. 2913. Magun-od idiay Liblibro ti Google.
- ^ Pocock, Tom (1973). Nakilablaban a Heneral – Dagiti Publiko ken Pribado a Kampania ni Heneral Walter Walker (Umuna nga ed.). Londres: Collins. ISBN 0-00-211295-7.
- ^ "Dagiti Reporta ti Panagrangrang-ay ti Nagtagitaoan". Nagkaykaysa a Pagpagilian. Naala idi 5 Oktubre 2009.
- ^ "Ti Forbes ket iranggona ti Brunei a maikalima a kabaknagan a pagilian". Pebrero 25, 2012.
- Brunei
- Dagiti estado a kameng ti Gunglo ti Pagpagilian ti Abagatan a daya nga Asia
- Borneo
- Dagiti dati a kolonia ti Britaniko
- Dagiti batay-linteg a monarkia
- Dagiti pagilian a nagbeddengan ti Baybay Abagatan Tsina
- Dagiti pagilian nga isla
- Dagiti pagilian ken teritorio nga agsasao ti Malayo
- Dagiti estado a kameng ti Mankomunidad ti Pagpagilian
- Dagiti estado a kameng ti Organisasion ti Islamiko a Pagtitinnulongan
- Dagiti pagilian ti Abagatan a daya nga Asia
- Dagiti estado ken teritorio a nabangon idi 1984
- Dagiti estado a kameng ti Nagkaykaysa a Pagpagilian


c: text/html

text:
DAMDAMAG ITI LUBONG
Maipapan iti Europa
Dati a nakarelrelihioso ti Europa. Ngem ita, kaaduan a tattao sadiay ti saanen nga interesado iti relihion. Nupay kasta, mabalin a masorpresaka a makaammo a dadduma a kabaruan a damdamag iti Europa ket maitunos iti ibagbaga ti Biblia.
Dagiti Pagimbagan ti Boses ti Ina
Napaneknekan dagiti researcher idiay Milan, Italy nga adda dagiti pagimbaganna iti maladaga a nayanak a kurang ti bulanna no mangmangngegna ti boses ti inana babaen ti maysa a gadyet a naikabil iti pungupunguanna (wrist) bayat nga adda iti ospital. Tuladen daytoy a teknik ti boses ti ina a mangmangngeg ken marikrikna ti ubing bayat ti kaaddana idi iti uneg ti tian. Daytoy ti konklusion ti panagadal: “Pagimbagan dagiti maladaga a nayanak a kurang ti bulanna no nasapa a mangngegda ti boses ti inada.”
TI KUNA TI BIBLIA: “Mapnekak, awan pakaburiborak; kas iti ubing a naulimek iti saklot ni inana, naulimek met ti pusok iti unegko.”—Salmo 131:2, Ti Baro a Naimbag a Damag Biblia.
Nangato a Panagkita ti Ubing iti Bagina
Adda naaramid a panagadal kadagiti 565 nga ubbing idiay Netherlands. Dagiti ubbing a makangkangngeg kadagiti nagannakda iti sasao a “mas espesialda ngem iti sabsabali nga ubbing” ken maikarida iti “espesial a pannakatrato” ket nangatngato ti iskorda kadagiti test para iti narcissism (nangato a panagkita iti bagi) ngem kadagiti kasadaranda. Makita met iti panagsasaoda a mariknada a nangatngatoda ngem iti sabsabali ken agpapaimportanteda. Kuna ti maysa kadagiti autor: “Patien dagiti ubbing no ibaga kadakuada dagiti nagannakda a mas espesialda ngem iti dadduma. Mabalin a pagdaksanda dayta wenno ti komunidad.”
TI KUNA TI BIBLIA: “Ibagak iti tunggal maysa kadakayo dita a saanna a panunoten nga ad-adda ti bagina ngem iti rebbengna a panangpanunot; no di ket agpanunot tapno maaddaan iti nasimbeng a panagpampanunot.”—Roma 12:3.
Dagiti Positibo a Nataengan
Sigun iti report dagiti researcher ti Heidelberg University idiay Germany, uray no adun ti sakit ken pisikal a limitasion dagiti centenarian (agtawen iti 100 wenno nasursurok pay), napigsa pay laeng ti tarigagayda nga agtultuloy nga agbiag. Tallo iti kada uppat a centenarian a nainterbiu ti talaga a mangikarkarigatan nga agbiag ken mangusar iti biagda iti kasayaatan a pamay-an. Adda met dagiti planoda iti biag a nagaw-atdan, positiboda, mariknada nga adda serbi ti biagda, ken petpetpetanda dagiti prinsipio a nasursuroda iti relihionda ken dagiti nasayaat nga ug-ugali.
PANUNOTEM: Kas mabasa iti Eclesiastes 3:11, ania ti ipakpakita ti natural a tarigagay ti tao nga agtultuloy nga agbiag?
Ammuem ti Ad-adu Pay
Mapadakkelmo a Nasingpet ti Annakmo iti Agimbubukodan a Lubong
Ammuem ti tallo a benneg a pangtulongam iti annakmo tapno dida dumakkel nga agimbubukodan.
Kasano Kapaut ti Mabalinmo a Panagbiag?
Maawatantayo no kasano kapaut ti mabalintayo a panagbiag no maammuantayo ti rason no apay a lumakay ken mataytayo.

robotstxt: allowed

filter: keep


text:
Mabalacat
Ti Siudad ti Mabalacat ket maysa a primera klase a siudad iti probinsia ti Pampanga iti Filipinas.
Dagiti baranggay[urnosen | urnosen ti taudan]
Ti Siudad ti Mabalacat ket nabingbingay a politikal iti 27 a barbaranggay.[2]
- Atlu-Bola
- Bical
- Bundagul
- Cacutud
- Calumpang
- Camachiles
- Dapdap
- Dau
- Dolores
- Duquit
- Lakandula
- Mabiga
- Macapagal Village
- Mamatitang
- Mangalit
- Marcos Village
- Mawaque
- Paralayunan
- Poblacion
- San Francisco
- San Joaquin
- Santa Ines
- Santa Maria
- Santo Rosario
- Sapangbalen
- Sapang Biabas
- Tabun
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Pampanga". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Pampanga". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
Bosnia and Herzegovina
Jehovini svjedoci
p. fah 303
BiH-71000 SARAJEVO
BOSNIA AND HERZEGOVINA
+387 33-65-32-58
Oras ti Opisina
Lunes agingga iti Biernes
8:00 a.m. agingga iti 5:00 p.m.


text:
Video ti Introduksion Kadagiti Libro ti Biblia
Napapateg nga impormasion maipapan iti tunggal libro ti Biblia.
Introduksion iti Esdras
Tinungpal ni Jehova a Dios dagiti karina a wayawayaanna dagiti tattaona manipud iti ima ti Babilonia ken isublina ti pudno a panagdaydayaw idiay Jerusalem.
Introduksion iti Nehemias
Adda nagpateg a maadal dagiti agdaydayaw ita iti Dios manipud iti libro ti Biblia a Nehemias.
Introduksion iti Ester
Dagiti makapagagar a pasamak idi panawen ni Ester ket mangpatibker iti pammatitayo a kaya ni Jehova a Dios nga isalakan dagiti adipenna ita kadagiti naririgat a situasion.
Introduksion iti Job
Masubok ti amin a mangay-ayat ken Jehova a Dios. Ti estoria maipapan ken Job ket makatulong tapno maaddaantayo iti kompiansa a kayatayo ti agtalinaed a natarnaw ken kayatayo a suportaran ti kinasoberano ni Jehova.
Introduksion iti Salmo
Suportaran ti libro a Salmo ti kinasoberano ni Jehova a Dios, tulongan ken liwliwaenna dagiti mangay-ayat iti Dios, ken ipakitana no kasano a mabalbaliwan ti lubong babaen ti Pagarian ti Dios.
Introduksion iti Proverbio
Ammuem ti giya a naggapu iti Dios iti dandani amin nga aspeto ti biag kas iti negosio ken pamilia.
Introduksion iti Eclesiastes
Impakita ni Ari Solomon dagiti banag a talaga a napateg iti biag ken indiligna dagita kadagiti banag a maikontra iti sirib nga aggapu iti Dios.
Introduksion iti Kanta ni Solomon
Ti di agkupas nga ayat ti Sulamita iti maysa a pastor ket nailadawan kas “gil-ayab ni Jah.” Apay?
Introduksion iti Isaias
Naglaon ti libro nga Isaias kadagiti mapagtalkan padto a mangpatibker iti panagtalektayo ken Jehova kas Manangtungpal kadagiti kari ken Dios ti pannakaisalakantayo.
Introduksion iti Mateo
Ammuem dagiti kangrunaan nga impormasion maipapan iti daytoy a libro ti Biblia, ti umuna kadagiti uppat nga Ebanghelio.
Introduksion iti Marcos
Ti Marcos ti kaababaan kadagiti Ebanghelio ken mangipaay iti pangripiripan iti panagturayto ni Jesus kas Ari ti Pagarian ti Dios.


text:
ISO 639
Ti ISO 639 ket agasmang dagiti alagaden babaen ti ISO a maipanggep iti representasion ti nagnagan para iti pagsasao ken dagiti grupo ti pagsasao.
Daytoy pay idi ket isu ti kasisigud a nagan ti alagaden, daytoy ket naaprobaran idi 1967 (a kas ISO 639/R)[1] ken naiyadayo idi 2002.[2] Ti agasmang ti ISO 639 ket buklen dagiti innem a paset.
Dagiti linaon
- 1 Dagiti innem a paset ti alagaden
- 2 Dagiti pannakailasin dagiti agmaymaysa a kodigo
- 3 Dagiti pannakaikabagian a pagiddiatan dagiti paset
- 4 Espasio ti kodigo
- 5 Kitaen pay
- 6 Dagiti nota ken nagibasaran
- 7 Dagiti silpo ti ruar
Dagiti innem a paset ti alagaden[urnosen | urnosen ti taudan]
Ti tunggal maysa a paset ti alagaden ket tartaripatuen babaen ti mangimaton nga ahensia, nga isuda ti aginayon ken mangbaliw kadagiti kodigo no nasken.
Dagiti pannakailasin dagiti agmaymaysa a kodigo[urnosen | urnosen ti taudan]
Dagiti sakop:
- Dagiti agmaymaysa a pagsasao
- Dagiti makro a pagsasao (paset 3)
- Dagiti urnong dagiti pagsasao (paset 1, 2, 5) (ti paset 1 ket aglaon laeng ti 1 nga urnong: bh; kaaduan kadagiti urnong ket adda iti paset 2, ken adda met dagiti bassit a nainayon idiay paset 5)
- Grupo
- Sabali a grupo
- Dagiti dialekto
- Naireserba para iti lokal a panag-usar (paset 2, 3)
- Dagiti naipangruna a kasasaad (paset 2, 3)
Dagiti kita (para kadagiti agmaymaysa a pagsasao):
- Dagiti sibibiag a pagsasao (paset 2, 3) (amin a makro a pagsasao ket sibibiag a sasao)[3]
- Dagiti awanen a pagsasao (paset 2, 3) (437,[4] upppat iti paset ti 2 chb, chg, cop, sam; awan iti paset 1)
- Amin a taga-ugma a pagsasao (paset 1, 2, 3) (112,[5] 19 ket adda iti paset 2; ken 5 kadagitoy, ti ave, chu, lat, pli ken san, ket addaanda pay ti kodigo iti paset 1: ae, cu, la, pi, sa)
- Dagit inaipakasaritaan a pagsasao (paset 2, 3) (63,[6] 16 kadagitoy ket adda iti paset 2, awan kadagitoy iti kodigo iti paset 1)
- Dagiti naaramid a pagsasao (paset 2, 3) (19,[7] 9 iti paset 2: epo, ina, ile, ido, vol, afh, jbo, tlh, zbl; lima iti paset 1: eo, ia, ie, io, vo)
Bibliograpiko ken terminolohia dagiti kodigo
- Bibliograpiko (paset 2)
- Terminolohia (paset 2)
Dagiti pannakaikabagian a pagiddiatan dagiti paset[urnosen | urnosen ti taudan]
Dagiti umuna nga uppat a batong ket aglaon kadagiti kodigo para iti representasion iti naisangayan a kita a paggiddiatan dagiti paset ti ISO 639. A kas dagiti adda nga uppat nga elemento nga addaan ti kodigo iti paset 1, adaan iti kodigo iti B/T , ken dagiti makro a pagsasao babaen ti paset 3. Maysa a representatibo kadagitoy nga uppat nga elemento ket "Persiano" [fas].
- dagiti kodigo iti Paset 1 ket addaan ti maysa wenno dua a kodigo (kodkodigo ti B/T) iti Paset 2, ti tunggal maysa pagsasao ket addan ti dua a kodigo iti Paset 2 addan ti maysa a kodigo iti Paset 1
- maysa a kodigo: en -> eng
- dua a kodigo (#~23): de   ger/deu
- Paset 2 ket addaan kadagiti naireserba a kodigo ken dagiti espesial a kodigo
- qaa ... qtz, mul, und, zxx
- dagiti agmaymaysa a kodigo iti Paset 2 ket addaan ti kodigo iti Paset 3 ken addan ti maysa wenno awan a kodigo iti Paset 1
- maysa a kodigo: eng -> eng -> en
- awan a kodigo: ast -> ast -> (awan)
- dagiti kolektibo a kodigo iti Paset 2 ket addaan iti kodigo iti Paset 5
- agsakop kadagiti sabali a pagsasao: afa != afa
- agsakop kadagiti isu met laeng a pagsasao: aus = aus
- maysa a kolektibo a kodigo iti Paset 2 ket addan iti kodigo iti Paset 1
- bih -> bh
- agpapada a kodigo iti Paset 5 awan ti kodigo iti Paset 2
- sqj
- agpapada a kodigo (#~56) iti Paset 3 ket dagiti makro a pagsasao, dagitoy ket mabalin nga adaan ti
- awan a kodigo iti Paset 2 ngem adaan kadagiti kodigo iti Paset 1 ken dagiti paglaonanada a pagsasao ket addaan kadagiti kodigo iti Paset 2 ken Paset 1 (#1): hbs   sh (naikkaten) ; bos, hrv/scr, srp/scc -> bs, hr, sr
- kodigo ti Paset 2 ken kodigo ti Paset 1 (#1), bayat a kdagiti paglaonanda a pagsasao ket addaan kadagiti kodigo iti Paset 1 ken Paset 2: nor -> nor -> no ; non, nob -> non, nob -> nn, nb
- awan ti kodigo iti Paset 1 (#adu):
- dua a kodigo iti Paset 2 (B/T) (#4): fas, msa, sqi, zho -> per/fas, may/msa, alb/sqi, chi/zho
Espasio ti kodigo[urnosen | urnosen ti taudan]
Espasio ti kodigo ti Alpha-2[urnosen | urnosen ti taudan]
Dagiti kodigo ti "Alpha-2" (para kadagiti kodigo a binukel dagiti 2 a letra iti Batayan nga alpabeto ti Latin ti ISO) ket inus-usar iti ISO 639-1. No kaykayat dagiti ad-adu ti sakopna a kodigo pagsasao, ti ad-adu ngem 2 a letra a kombinasion ket mabalinnen a mangsakop (ti patingga iti 262 = 676), ISO 639-2 ketnaparang-ay nga agus-usar kadagiti kodigo ti Alpha-3 (urayno ti naudi ket immuna a naipablaak).
Espasio ti kodigo ti Alpha-3[urnosen | urnosen ti taudan]
Dagiti kodigo ti "Alpha-3" (para kadagiti kodigo a binukel dagiti 3 a letra iti Batayan nga alpabeto ti Latin ti ISO) ket inus-usar kadagiti ISO 639-2, ISO 639-3, ken ISO 639-5. Iti matematiko, ti kanagtuan a patingga para iti bilang dagiti pagsasao ken dagiti urnong ti pagsasao a mabalin a mairepresenta ket 263 = 17,576.
Ti kadawyan a panag-usar kadagitikodigo ti Alpha-3 babaen dagiti tallo a paset ti ISO 639 ket makasapu kadagiti koordinasion iti dakdakkel a sistema.
Ti Paset 2 ket mangipalawag kadagiti uppat nga espesial a kodigo ti
mul,
und,
mis,
zxx, ti naireserba a sakop
qaa-qtz (20 × 26 = 520 a kodkodigo) ket adda kadagiti 23 a doble a naikabkabil (dagiti kodigo ti B/T ). Daytoy ket kadagupan ti 520 + 23 + 4 = 547 a kodkodigo a saan a mausar iti Paset 3 tapno mangrepresenta kadagiti pagsasao iti Paset 5 tapno mangirepresenta kadagiti pamilia ti pagsasao wenno dagiti grupo . Ti nabati ket 17,576 – 547 = 17,029.
Iti agdama adda dagiti garup nga innem wenno pito a ribu a sasao iti lubong.[10] Isunga dagiti kodigo ti 17,029 ket makanayen a mangited ti naisangayan a kodigo iti tunggal maysa a pagsasao, urayno adda met dagiti pagsasao a naikeddeng a naikkan ti kodigo a saan a kasla ti tradisional a nagan ti pagsasao.
Espasio ti kodigo ti Alpha-4[urnosen | urnosen ti taudan]
Dagiti kodigo ti "Alpha-4" (para kadagiti kodigo a binukel dagiti 4 a letra iti Batayan nga alpabeto ti Latin ti ISO) ket naisingasing a mausar iti ISO 639-6. Ti kangatuan a patingga para iti bilang dagiti pagsasao ken dagiti dialekto a mabalin a mairepresenta ket 264 = 456,976.
Kitaen pay[urnosen | urnosen ti taudan]
- Dagiti etiketa ti pagsasao ti IETF (naibatay iti ISO 639)
- ISO 3166 (kodkodigo para iti pagpagilian)
- ISO 15924 (kodkodigo para kadagiti sistema ti panagsurat)
- Kodkodigo ti pagsasao para iti naaramid a sasao ti ISO, SIL, ken BCP
- Kodigo ti pagsasao
- Dagiti pamilia ti pagsasao ken dagiti pagsasao
- Listaan dagiti pagsasao
- Listaan dagiti opisial a pagsasao
Dagiti nota ken nagibasaran[urnosen | urnosen ti taudan]
- ^ "ISO/R 639:1967". Iso.org. 1988-03-01. Naala idi 2012-08-05.
- ^ "ISO 639:1988". Iso.org. Naala idi 2012-08-05.
- ^ "Dagiti tabla ti ISO 639". Sil.org. Naala idi 2012-08-05.
- ^ "Dagiti tabla ti ISO 639". Sil.org. Naala idi 2012-08-05.
- ^ "Dagiti tabla ti ISO 639". Sil.org. Naala idi 2012-08-05.
- ^ "Dagiti tabla ti ISO 639". Sil.org. Naala idi 2012-08-05.
- ^ "Dagiti tabla ti ISO 639". Sil.org. Naala idi 2012-08-05.
- ^ "Dagiti agasmang ti kodigo ti ISO 639". Sil.org. Naala idi 2012-08-05.
- ^ "ISO 639-5 a Panangilasin : Dagiti kodigo para iti representasion ti nagnagan iti sasaoges (Rehistrasion a Turay ti ISO 639-5 - Biblioteka iti Kongreso)". Loc.gov:8081. 2008-12-23. Naala idi 2012-08-05.
- ^ "Statistical Summaries". Ethnologue. Naala idi 2012-08-05.
Dagiti silpo ti ruar[urnosen | urnosen ti taudan]
- Opisial a listaan ti ISO 639
- ISO 639-2 Turay a Pagrehistuan
- ISO 639-3 Turay a Pagrehistuan
- Repositorio ti datos - aglaon kadagiti patarus ti kodigo ti ISO 639 kadagiti sabali a pagsasao iti pormat nga XML. Ti ramit ti panagsukisok ti CLDR ket aglaon pay kadagiti mabasa a pormat iti datos.
- Ti ISO 639 ken ti Ethnologue
- ISO 639 Reporta ti Turay a Pagrehistruan, 2004–2005
- ISO 639-2/RA Dagiti kodigo para iti Representasion ti Nagnagan ti Sassao, Biblioteka iti Kongreso ti Estados Unidos


text:
Joseph Fourier
Ni Jean Baptiste Joseph Fourier (21 Marso 1768 – 16 Mayo 1830) ket maysa idi a Pranses a matematiko ken pisiko a kalatakan a naamammoan para iti panangrugi ti panagsukisok ti Fourier a serie ken dagiti panakaipakatda aginggan akadagiti parikut ti panagiyakar ti pudot ken dagiti panagpigerger. Ti Fourier a panagbalbaliw ken ti Linteg ni Fourier ket nainaganan akas pammadayaw kaniana. Ni Fourier ket sapasap paya naipammadayawan para iti panakaduktal ti epekto ti inbernadero.[1]
Dagiti nagibasaran[urnosen | urnosen ti taudan]
- ^ Cowie, J. (2007). Panagbaliw ti Klima: Biolohiko ken Dagiti Aspeto ti Tao. Unibersidad ti Cambridge a Pagmalditan. p. 3. ISBN 978-0-521-69619-7.
Adu pay a mabasbasa[urnosen | urnosen ti taudan]
- Immuna a testo manipud ti publiko aturay ti Rouse a Pakasaritaan ti Matematika
- Fourier, Joseph. (1822). Theorie Analytique de la Chaleur. Firmin Didot (naipablaak manen babaen ti Unibersidad ti Cambridge a Pagmalditan, 2009; ISBN 978-1-108-00180-9)
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Joseph Fourier iti Wikiquote (Ingles)
- [http://fourier1824.geologist-1011.mobi Fourier, J. B. J., 1824, Remarques Générales Sur Les Températures Du Globe Terrestre Et Des Espaces


text:
Papa Benedicto I
Ni Papa Benedicto I ket isu ti Papa manipud idi 2 Hunio 575 aginggana idi 30 Hulio 579.
Ni Benedicto ket anak idi a lalaki ti amana nga agnagan ti Bonifacio, ken tinawtawagan idi ti Bonosus babaen dagiti Griego. Dagiti panagrukma dagiti Lombardo ket nagparparigata ti makisinnarita iti Bisantino nga Emperador idiay Kontantinopla, a nagtunton kadagiti gundaway ti panagpasingked ti pannkabutos kadagiti papa. Isu nga adda ti panagbakante iti gangani a sangapulo ket maysa a bulan iditi nagbaetan ti ipupusay ni Papa Juan III ken ti isasangpet ti imperial a pammasingked tipannakabutos kenni Benedicto idi 2 Hunio 575.
Ni Benedicto ket naikkan ti estado, ti Massa Veneris, idiay teritorio ti Minturnae, kenni Abado Esteban ni San Marko "idiay asideg ti diding ti Spoleto" (San. Gregorio I, Ep. ix, 87, I. al. 30). Ti panagbisin ket simmurot kadagiti Lombardo, ken kadagiti bassit a balikas ti Liber Pontificalis nga adda ti kapanggepan kenni Benedicto, a naibagbaga nga isu ket pimmusay idi katengngaan ti panagganetgetna kadagitoy a pammarigat. Isu ket naipunpon idiay bestibula ti sakritia ti daan a Basilika ni San Pedro. Iti maysa a seremonia a natengngel idi Disiembre, isu ket nang-ordinado kadagiti sangapulo ket lima a padi ken dagiti tallo a diakono ken nagkonsegrado kadagiti duapulo ket maysa nga obispo.
Bassit laeng kadagiti rehistro a panaginnatang ti ruar ti Roma ti makatulong a mangipalawag ti pakasaritaan iti daytoy a Kinapapa ti nabatbati manipud ti pabaturay ni Benedicto, ken gapu kadagiti panagsinga a gapuanan babaen dagiti Lombardo idiay Italia, isu a mabalin a bassit laeng ti nabatbati.
Adda idin dagiti sangapulo ket innem a Papa nga agnagan ti Benedicto, ken dagit ipay tallo a Kontrapapa babaen ti isu met laeng a nagan. Add dagiti nanganan kalpasan daytoy a saan unay a naamammuan a papa, ngem kaaduan ti nakaala ti katuryan a naganda manipud kenni San Benedicto ti Nursia, ti nangbangon ti Benedictino a tignay ti monastiko. Iti pannakaisangsangayan, inbaga ni Papa Benedicto XVI kalpasan ti pannakabutosna nga isu ket nareggetan babaen kenni Papa Benedicto XV, nga isu ti nangiturong ti Simbaan kadagiti panagriribok ti Sangalubongan a Gubat I, kenni San Benedicto ti Nursia.
Dagiti nagibasaran[urnosen | urnosen ti taudan]
- Maysa kadagiti 16 a papa, a nainaganan kenni San Benedicto
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "Benedict". Encyclopædia Britannica (Maika-11 nga ed.). Pagmalditan ti Unibersidad ti Cambridge.
- Mangiraman daytoy nga artikulo ti teksto manipud iti pablaak nga adda itan iti dominio a publiko: Herbermann, Charles, ed. (1913). "Pope Benedict I". Ensiklopedia Katolika. New York: Robert Appleton.
Dagiti silpo ti ruar[urnosen | urnosen ti taudan]
Midia a mainaig kenni Papa Benedicto I iti Wikimedia Commons


text:
Federico Fellini
Ni Federico Fellini (Panangibalikas nga Italiano: [fedeˈriːko felˈliːni]; Enero 20, 1920 – Oktubre 31, 1993) ket maysa idi nga Italiano a direktor ti pelikula ken mannurat ti senario. Isu ket naamammoan iti naisangsangayan nga estilo a magilaok dagiti ladawan ti pantasia ken baroko, isu ket naipanpanunotan a kas maysa kadagiti kaimpluensiaan nga agararamid ti pelikula ti maika-20 a siglo, ken nawatiwat a nararaeman.[1] Isu ket nangabak kadagiti lima nga Gungguna ti Akademia|, a nagbalbalin nga isu ti tao a kaaduan a nangabak ti Oscar Kalaingan a Pelikula ti Ganganaet a Pagsasao iti pakasaritaan.[2]
Dagiti nagibasaran[urnosen | urnosen ti taudan]
Paammo[urnosen | urnosen ti taudan]
- ^ Burke ken Waller, 12
- ^ Alcinema.org (Naipatarus manipud ti Italiano: Ni "Federico Fellini ket isu ti direktor a nangabak ti kaaduan nga Oscar: 4 para iti Kasayaatan a Ganganaet a Pelikula (1957: La Strada, 1958: Dagiti Rabii ti Cabiria, 1964: 8 1/2, 1975: Amarcord) ken maysa para iti Nagun-od ti Kabibiag idi 1993.")
Dagiti silpo ti ruar[urnosen | urnosen ti taudan]
Midia a mainaig kenni Federico Fellini iti Wikimedia Commons
Dagiti inadaw a sasao a mainaig kenni Federico Fellini iti Wikiquote (Ingles)
- Pundasion ni Fellini Opisial a sitio ni Rimini (iti Italiano)
- Fondation Fellini pour le cinéma (Suisa) Opisial a Suiso a sitio (iti Pranses)


text:
Report ti Tinawen a Miting
“Libro ti Dios—Maysa a Gameng”
Idi Oktubre 5 ken 6, 2013, tinabunuan ti 1,413,676 iti 31 a pagilian ti maika-129 a tinawen a miting ti Watch Tower Bible and Tract Society of Pennsylvania. Ti dadduma ket dimmar-ay a mismo iti Assembly Hall of Jehovah’s Witnesses iti Jersey City, New Jersey, U.S.A. Adda met dagiti nagbuya iti webcast (Internet).
Ni Guy Pierce a miembro ti Bagi a Manarawidwid dagiti Saksi ni Jehova ti tserman dayta a miting. Pinaggagarna dagiti timmabuno babaen ti panangipasiguradona kadakuada a ti programa ti mangsungbat kadagiti napateg a saludsod maipapan iti Biblia, mangilawlawag kadagiti kinapudno, ken mangipaay iti naespirituan a ‘taraon iti umiso a tiempo.’—Mateo 24:45; Proverbio 4:18.
“Maysa a Displey a Mangidayaw ken Jehova.”
Inlawlawag ni Mark Sanderson a miembro ti Bagi a Manarawidwid dagiti detalye maipapan iti baro nga eksibit iti sangalubongan a hedkuarter dagiti Saksi idiay Brooklyn, New York, U.S.A., a napauluan iti “The Bible and the Divine Name (Ti Biblia ken ti Nagan ti Dios).” Itampok ti displey a ti nagan ti Dios ket talaga a mabasa agpadpada iti Hebreo a Kasuratan ken iti Kristiano a Griego a Kasuratan. Karaman met iti displey ti adu a daan a Biblia, reproduksion dagiti nagkauna nga artifacts, ken panid ti Biblia idi 500 agingga iti agarup 1500s.
Karaman kadagiti naisangsangayan a makita iti eksibit ket dagiti panid manipud iti Biblia idi 1500s nga impatarus ni William Tyndale, ti kaunaan a managipatarus iti Biblia a nangipatarus iti nagan ti Dios iti Ingles, ken maysa a panid manipud iti 1602 nga edision ti Biblia nga Espaniol a pagaammo kas Reina-Valera nga agpapada a “Iehova” ti patarusna iti nagan ti Dios. Nakadispley met ti Ingles a bersion a pagaammo kas ti Great Bible (nayimprenta idi 1549), maysa a kopia ti 12-lengguahe a Biblia (1599 nga Edision, a maawagan met iti Nuremberg Polyglot) ni Elias Hutter, ken ti Geneva Bible (nayimprenta idi 1603). Inusar amin dagita ti nagan ti Dios.
Inawis ni Brother Sanderson ti amin a timmabuno nga umayda kitaen ti displey a Biblia, babaen ti panagkunana: “Talaga nga ikarkararagtayo a . . . makatulong dayta kadagiti nasingpet a tattao, aniaman ti edad ken nagadalanda, a mangayat iti dua a banag nga ay-ayatentayo amin—ti Biblia a nagpateg a Sao ti Dios, ken ti nadayag a naganna a Jehova.”
Teksto iti Tawen 2014.
Kalpasan nga imparang ni Gerrit Lösch iti Bagi a Manarawidwid ti sumario ti maadal nga artikulo ti Pagwanawanan iti dayta a lawas, inyanunsio ni Brother Pierce a ti teksto iti tawen 2014 ket “Umay koma ti pagariam.” (Mateo 6:10) Nupay kanayon a maitutop dayta a tinawen a teksto para kadagiti Saksi ni Jehova, ad-adda a maitutop dayta ita a tawen, ta ti 2014 ti maika-100 a tawen ti pannakaipasdek ti Pagarian idiay langit.
“Maysa a Napateg a Regalo ti Dios.”
Kalpasanna, tinagiragsak dagiti dimmar-ay ti maysa a video maipapan iti pakasaritaan ti New World Translation (Ti Baro a Lubong a Patarus), ti Biblia nga impablaak dagiti Saksi ni Jehova ken ibilang ti dadduma a maysa kadagiti kasayaatan a patarus a naipablaaken. Idi inruar ni Nathan Knorr ti umuna a tomo dayta a patarus iti Theocracy’s Increase International Assembly idi 1950, impaayanna dagiti timmabuno iti balakad nga agaplikar pay laeng agingga ita: Basaenyo a naimbag ti patarus. Adalenyo dayta. Tulonganyo ti dadduma a mangadal iti dayta ta makatulong dayta kadakuada nga umawag iti nagan ni Jehova.
“Naragsak a Pananglagip iti Napalabas.”
Ni Samuel Herd iti Bagi a Manarawidwid ti nangiparang iti dayta a paset, a ramanen ti nasaksakbay a nairekord a pannakainterbiu ti uppat a miembro ti pamilia ti Bethel iti U.S. Addada idi damo a nairuar ti innem nga agsisina a tomo ti New World Translation manipud 1950 agingga iti 1960.
Malagip ni Eunice Timm ti pannakausar idi ti New World Translation kadagiti Nakristianuan a gimong. Apresiarenna dagiti paset dayta a mausar iti panagsukimat, kas kadagiti chain ken cross references. Gapu ta narigat nga itugot amin dagita a tomo kadagiti gimong, kinunana nga itugotna laeng dagiti tomo a kasapulanna ken ti maibulsa ti kabassitna a King James Version no bilang ta adda dagiti mabasa a bersikulo a dina ninamnama.
Adda met epekto ti baro a patarus iti dadduma a paset ti panagdaydayawtayo. Kas pagarigan, kinuna ni Fred Rusk a sakbay ti 1950, dagiti mangidaulo iti panagkararag ti pamilia ti Bethel ket agus-usar kadagiti sasao manipud iti King James Version, kas iti “thy kingdom come.” Ngem kalpasan a nairuar ti New World Translation, didan us-usaren dagiti kadaanan a sasao. No mangidauloda iti kararag, dagiti gagangay a sasao ti us-usarendan.
Apresiaren ni John Wischuk, saan laeng a ti kalidad ti patarus no di ket ti kinapakumbaba ti New World Bible Translation Committee. “Dida kayat a maipakaammo no siasinoda bayat a sibibiagda wenno kalpasan ti ipapatayda agsipud ta kayatda a maiturong amin a pammadayaw ken Jehova a Dios,” kinunana. Imbaga ni Charles Molohan ti karirikna ti intero a grupo idi kinunana: “Tinulongannakami ti New World Translation a mangipapuso iti kinapudno, ken mangpabileg iti pammatimi, tapno matulonganmi ti dadduma a maaddaan iti pammati.”
“Mangmangngegtayo Ida nga Agsasao Kadagiti Pagsasaotayo Maipapan iti Natan-ok a Bambanag ti Dios.”
(Aramid 2:11) Ni Geoffrey Jackson iti Bagi a Manarawidwid ti nagpalawag iti pannakairuar ti 2013 a rebision ti New World Translation. Iti maudi a paset ti palawagna, amin nga adda sadiay agraman ti dandani amin a nagbuya babaen iti Internet ket nakaawat iti saggaysa a kopia iti Biblia.
Sigun ken Brother Jackson, nasurok nga 60 a tawenen ti napalabas sipud idi nairuar ti umuna a tomo ti New World Translation. Idi a tiempo, nagbaliw ti Ingles a lengguahe, ngem saan a nagbaliw ti panggep ti trabahotayo a panangipatarus iti Biblia. Kayattayo a maipatarus ti Sao ti Dios iti literal a pamay-an agingga a posible a saan a pulos a mabalbaliwan ti kaipapananna.
Idi 2005, nangipaay ti Bagi a Manarawidwid iti ad-adu nga atension iti kinapateg ti pannakaipatarus ti Biblia iti adu a lengguahe. Sipud idin, manipud iti 52 a lengguahe, ti New World Translation ket maipabpablaaken iti 121 a lengguahe, ken 45 pay a lengguahe ti madama a maipatpatarus. Bayat a maipatpatarus ti New World Translation iti dadduma a lengguahe, agsalsaludsod dagiti managipatarus iti ad-adda a pannakailawlawag iti kayulogan ti dadduma a sasao wenno grupo ti sasao. Ita, nasuroken a 52,000 kadagita a saludsod ti naipatulod ken nasungbatan. Ipakita ti adu kadagita a saludsod a ti dadduma a paset ti Ingles a teksto ket mabalin a marebisar wenno itunos iti moderno nga Ingles.
Kas pagarigan, inlawlawag ni Brother Jackson nga iti immuna nga Ingles nga edision ti New World Translation, kuna ti 1 Samuel 14:11 maipapan ken Jonatan ken iti agaw-awit iti armasna: “The two of them exposed themselves to the outpost of the Philistines.” Tapno maliklikan ti di umiso a pannakaawat, inusaren ti baro a rebision ti “revealed their presence.” Kastoy met ti dati a literal a patarus ti Mikias 2:6: “Do not you people let words drop. They let words drop.” Ngem ita, ti mabasan ket: “ ‘Stop preaching!’ they preach.”
Lima a tawenen ti napalabas, nangdutok ti Bagi a Manarawidwid iti komite a mangrebisar iti New World Translation, ket mausartay itan dagiti resulta ti trabahoda. Ti narebisar a Biblia ket napintas, nalaka a basaen, ken nalagda uray kanayon a mausar. Inyanunsio ni Brother Jackson nga asidegen a mairuar ti Ingles a dadakkel ti letrana ken maibulsa nga edision.
“Aramatem a Siuumiso ti Sao ti Kinapudno.”
Imbasar ni Stephen Lett iti Bagi a Manarawidwid ti temana iti 2 Timoteo 2:15 ken rinepasona ti dadduma a paset ti baro a rebision ti Biblia. Ti sasao nga “aramatem a siuumiso” a nausar iti dayta a bersikulo literal a kaipapananna ti “putden a sililinteg.” Kayattayo nga usaren a sililinteg wenno siuumiso “ti kampilan ti espiritu.” (Efeso 6:17) Kalpasanna, impakita ni Brother Lett no kasano a dagiti baro a dadduma pay a paset daytoy a Biblia ket makatulong kadatayo a mangaramid iti dayta.
Ti makinsango a seksion a napauluan iti “An Introduction to God’s Word” ket naglaon kadagiti bersikulo ti Biblia a mangsungbat iti 20 a saludsod maipapan kadagiti kangrunaan a pannursuro ti Biblia.
Deskribiren ti Appendix A dagiti paset ti baro a rebision, kas iti panagbalbaliw ti estilo ken bokabulario ken iti pannakaipatarus ti nagan ti Dios.
Ti Appendix B a buklen ti 15 a de kolor a seksion ket naglaon kadagiti mapa ken diagrama a makatulong iti personal a panagadal ken panangisuro iti sabsabali.
Iti rugi ti tunggal libro ti Biblia, makita iti “Outline of Contents” ti sumario ti libro a makatulong iti agbasbasa tapno nalakana a makita ti birbirokenna a seksion. Dayta a paset ti nangsukat kadagiti running heads a makita iti ngato ti tunggal panid dagiti napalabas nga edision.
Ti “Glossary of Bible Terms” ti mangted iti ababa a depinasion ti ginasut a sasao a nausar iti Biblia.
Napaababan ti “Bible Words Index.” Makita laengen ti sasao ken bersikulo a masansan unay a mausar iti panangasaba ken panangisuro.
Napaababa metten dagiti marginal references a makita iti makintengnga a benneg iti kada panid. Ngem naikabil latta dagiti makatulong unay iti ministerio.
Dagiti footnotes ti mangted kadagiti alternatibo a patarus, sao-por-sao a patarus, ken dadduma pay nga impormasion.
JW Library.
Impakita ni John Ekrann a miembro ti Branch Committee iti United States ti baro a JW Library application para kadagiti gadyet a kas kadagiti smartphones ken tablet computers. Babaen iti dayta nga application, mabalinen nga i-download ti rebisado a New World Translation ken ti lima pay a sabali a patarus ti Biblia. Libre dayta a nairuar kadagiti kangrunaan nga app stores idi Oktubre 7, 2013.
“Panangipatarus iti Sao ti Dios Tapno Mayallatiw ti Umiso a Kayulogan.”
Ni Anthony Morris iti Bagi a Manarawidwid ti ad-adda pay a nangilawlawag kadagiti prinsipio a nangiwanwan iti New World Bible Translation Committee iti pannakaisagana ti baro a rebision. Inyaplikar ti komite ti 1 Corinto 14:8, 9 iti trabahoda. Siniguradoda a ti rebisado a Biblia ket nalaka a maawatan. Liniklikanda dagiti sao-por-sao a patarus a mangbalbaliw iti kaipapanan ti Biblia.
Kas pagarigan, kastoy ti mabasa iti literal a patarus ti Genesis 31:20: “Jacob stole the heart of Laban.” Ngem sabali ti kaipapanan ti idioma a Hebreo a nausar iti idioma nga Ingles isu a ti patarus itan ti New World Translation ket: “Jacob outwitted Laban.” Ipasimudaag met ti sao-por-sao a patarus ti 1 Corinto 7:
“Naisurat ti Biblia babaen iti lengguahe a gagangay ken inaldaw nga us-usaren dagiti ordinario a tattao—mannalon, papastor, ken mangngalap,” kinuna ni Brother Morris. “No nasayaat ti pannakaipatarus ti Biblia, ti mensahena ket nalaka a maawatan dagiti napasnek a tattao, uray siasinoda man.”
“Panangusar Kadagiti ‘Makaparagsak a Sasao’ ken ‘Umiso a Sasao ti Kinapudno.’ ”
Ni David Splane iti Bagi a Manarawidwid imbasarna dayta a tema iti Eclesiastes 12:10. Nakaan-annad dagiti mannurat iti Biblia idi insuratda ti kapanunotan ti Dios. Kasta met ti kaannad ti orihinal a New World Bible Translation Committee iti trabahoda a panagipatarus. Ti kaudian a rebision ti New World Translation ti agtultuloy a mangyap-aplikar iti daytoy a prinsipio: “Isuratyo a siuumiso ti sasao ti kinapudno” ken pagbalinenyo a nalawag ti mensahe ti Dios agingga a posible.
“Adu nga Ingles a sao ti addaan iti nasursurok ngem maysa a kaipapanan,” kinuna ni Brother Splane. Kas pagarigan, nausar kadagiti napalabas nga edision ti New World Translation ti sasao a “pattern of healthful words” iti 2 Timoteo 1:13. Ti sao a “pattern [padron]” ket addaan iti sumagmamano a depinasion. Ti maysa ket “artistiko a disenio.” Maibasar iti dayta a depinasion, kuna ti dadduma a ti sasao ket tumukoy iti napintas a disenio, wenno padron, a makita ti maysa kadagiti pannursuro ti Biblia. Ngem ti eksakto a katupag ti sao iti orihinal a lengguahe ket “maysa a modelo a maikari a tuladen.” Isu a ti baro a rebision ket nagusar iti sasao a “standard of wholesome words [pagtuladan iti makapasalun-at a sasao].”
Dineskribir met ni Brother Splane dagiti naaramid a rebision a mangipakita iti panagbalbaliw ti Ingles a lengguahe. Kas pagarigan, ti sao nga “impale” a nausar kadagiti immun-una nga edision ti New World Translation a mangdeskribir iti pamay-an ti pannakapapatay ni Jesus, masansan a kaipapananna ti panangiduyok iti natirad a kayo iti bagi sa pagtalinaeden ti biktima iti dayta. Gapu ta saan met a kasta ti naaramid ken Jesus, nagusar ti baro a rebision iti sasao a “nailed to the stake [nailansa iti kayo]” a mangdeskribir iti pannakapapatay ni Jesus.
Inngudo ni Brother Splane: “Ikarkararagmi a ti panangbasa ken panangadalyo iti rebisado a New World Translation ti mangpasinged—ken lallalo pay a mangpasinged—kadakayo ken Jehova. Ket sapay koma ta kanayon nga isu ti agbalin nga Amayo, Diosyo, ken Gayyemyo.”
Konklusion.
Indilig ni Brother Pierce ti baro a rebision ti Biblia iti kangrunaan a putahe iti ‘bangkete dagiti nataba unay a putahe.’ (Isaias 25:6) Kas maitutop a pangserra iti programa, inawisna amin a timmabuno a mangkanta iti kanta numero 114 a napauluan iti “Libro ti Dios—Maysa a Gameng” manipud iti Kantaanyo ni Jehova.
Ammuem ti Ad-adu Pay
Biblia a Naaramid a Nalagda ken Agpaut
Napintas, nalagda, ken agpaut ti 2013 a rebision ti New World Translation of the Holy Scriptures (NWT).


text:
Baybay Kaspio
Ti Baybay Kaspio (Aserbaiyano: Xəzər dənizi, Persiano: دریای کاسپین /دریای مازندران /دریای خزر, Ruso: Kacпийckoe Mope, Kazakh: Kacпий Teңiзi, Turkomano: Hazar deňizi) ket isu ti kadakkelan a naikulong ti a bagi ti danum iti Daga babaen ti kalawa, naidumadumaan a naiklase a kas ti kadakkelan adanaw iti lubong wenno maysa a agpayso a baybay.[2][3] Ti baybay ket adda kalawa ti rabaw iti 371,000 km2 (143,200 sq mi) (a saan a mairaman ti Garabogazköl Aylagy) ken ti tomo iti 78,200 km3 (18,800 cu mi).[4] Daytoy ket adda ti maysa a endoreika a labneng (awan ti rummuaranna) ken nabeddengan iti amianan a laud babaen ti Rusia, iti laud baben ti Azerbaijan, ti abagatan babaen ti Iran, iti abagatan a laud babaen ti Turkmenistan, ken iti amianan a daya babaen ti Kazakhstan.
Dagiti taga-ugma nga agtateng iti sona a lawlawna ket naipagarupda ti Baybay Kaspio a kas maysa a taaw, mabalin a gapu ti kaapgadna ken ti kasla awan ti pagpatingaanna. Daytoy ket adda ti Kaapgad ti agarup a 1.2%, agarup maysa a pagkatlo a kaapgad dagiti kaaduan a danum ti baybay.
Dagiti linaon
Etimolohia[urnosen | urnosen ti taudan]
Ti balikas a Kaspio ket naal amaniud ti nagan a Caspi (Persiano: کاسپی), ti taga-ugma a tattao a nagtataeng idiay abagatan a laud a baybaya idiay Transkaukasia.[5] Ni Strabo ket insuratna a "iti pagilian dagiti Albanes ket tagikua pay ti teritorio a makunkuna iti Caspiane, a nainaganan manipud ti Kaspio a tribu, a kas met laeng iti baybay; ngem daytoy a tribu ket awanen".[6] Iti pay maipatinayon, dagiti Kaspio a Rungan, nga isu daytoy ti nagan ti rehion idiay probinsia ti Tehran iti Iran, ket maysa pay daytoy a mabalin a pirgis ti ebidensia nga immakarda idiay abagatan ti baybay. Ti Irani a siudad ti Qazvin ket makibinningay ti ramut ti naganna iti nagan ti baybay. Iti kinapudno, ti tinawtawid nga Arabiko a nagan para iti baybaya ket, Bahr al-Qazwin (Baybaya ti Qazvin).[7]
Iti klasiko a kinaugma kadagiti Griego ken dagiti Persiano daytoy ket tinawtawagan ti Taaw Hyrcania.[8] Iti Persiano a kinaugma, ken ti pay moderno nga Iran, daytoy ket makunkuna a ti baybay Mazandaran (Persiano: دریای مازندران). Idiay Iran, daytoy ket sagpamisan pay a makunkuna a kas ti Daryā-i Xazar sometimes.[9] Kadagiti Indiano daytoy ket tinawtawagan idi ti Kashyap Sagar. Kadagiti agsasao ti Turko a pagpagilian daytoy ket naamammuan iti Baybay Khazar. Dagiti daan a Ruso a taudan ket tinawtawaganda iti Khvalyn wenno Baybay Khvalis (XBaлыHckoe Mope / XBaлиcckoe Mope) manipud ti nagan a Khwarezmia.[10] Dagiti Taga-ugma nga Arabiko a taudan ket tinawtawaganda a kas ti Baḥr Gīlān (بحر جیلان) a kaibuksilanna a kas "ti Baybay Gilan".
Dagiti Turko a pagsasao ket agus-usar ti agpapada a nomenklatura a maigiddiat kadagiti Indo-Europeano a pagsasao dita ngato. Kas pagarigan, iti Turkmenistan, ti nagan ket Hazar deňizi, iti Azeri, daytoy ket Xəzər dənizi, ken iti moderno a Turko, daytoy ket Hazar denizi. Iti amin kadagitoy a kaso, ti maikadua abalikas ket kaibuksilan ti "baybay", ken ti umuna balikas ket mangitudtudo ti naipakasaritaan a Hasaro nga adda idi ti dakkel nga imperio a naikuartel idiay Amiananti Baybay Kaspio idi baetan ti maika-7 ken maika-10 a siglo.
Pisikal a pannakailadawan[urnosen | urnosen ti taudan]
Pannakaporma[urnosen | urnosen ti taudan]
Kasla ti Baybay Nangisit, ti Baybay Kaspio ket tidda ti taga-ugma a Baybay Paratethys. Ti Baybay Kaspio ket nagbalin a napalikmutan ti daga idi agarup a 5.5 a riwriw a tawtawen gapu ti tektoniko a panakaibagkat ken ti panakaibaba ti lessad ti baybay. Iti las-ud kadagiti napudot ken namaga a paset ti panawen ti klima, ti napalikmutan ti daga a baybay ket kaaduan daytoy ket namagaan, a nakadeposito kadagiti ebaporitiko a sedimento a kas ti halito a nagbalin a naabbongan babaen kadagiti naiyangin a deposito ken sinerraan a kas maysa nga ebaporitiko a baniera[11] no nalamiis, ti nabasa a klima ket punuenna ti baniera.[12] Gapu ti agpauneg a panagayus ti nasadiwa a danum, ti Baybay Kaspio ket maysa a danaw ti nasadiwa a danum iti akin-amianan a pasetna. Daytoy ket naapapgad idiay Irani nga aplaya, nga idiay pagkargaan a labneng ket adda laeng ti bassit a panagayus. Iti agdama, ti katimbengan a kaapgad ti Baybay Kaspio ket maysa a pagkatlo kadagiti taaw ti Daga. Ti Garabogazköl nga ensenada, a nagmaga idi ti panagayus ti danum manipud ti nangruna a bagi ti Baybay Kaspio ket nalappedan idi tawtawen 1980 ngem daytoy ket naipasublin, ket kankanayon a malabsanna ti kaapgad ti pateg iti 10.[2]
Heograpia[urnosen | urnosen ti taudan]
Ti Baybaya Kaspio ket isu ti kadakkelan nga adda ti uneg ti daga a bagi ti danum iti lubong ken pakaidagupan para iti 40 aginggana ti 44% iti dagup dagiti danum danaw iti lubong.[13] Dagiti aplaya ti Kaspio ket biningbingayan babaen ti Azerbaijan, Iran, Kazakhstan, Rusia,ken Turkmenistan. Ti Kaspio ket nabingbingay kadagiti tallo a naisangsangayan a pisikal a rehion: ti Akin amianan, Tengnga, ken ti Akin abagatan a Kaspio.[14] Ti Akin amianan ken Tengnga apagbeddengan ket ti Mangyshlak a Pangrugian, a gayatenna ti Isla Chechen ken Rawis Tiub-Karagan. Ti Tengnga ken Akinabagatan a pagbeddengan ket ti Apsheron a Pangrugian, timaysa apaldpad ti tektoniko a taudan a nagbaetan ti kontinente ti Eurasia ken maysa a naintaawan a tidda,[15] a gumay-at babaen ti Isla Zhiloi ken Rawis Kuuli.[16] Ti luek Garabogazköl ket isu ti naapgad nga akin daya a sumrekan ti Kaspio, a paset ti Turkmenistan ket sagpaminsan a maysa a danaw gapu ti istmo a mangudua daytoy manipud ti Kaspio.
Dagiti nagibasaran[urnosen | urnosen ti taudan]
Paammo
- ^ a b van der Leeden, Troise, ken Todd, eds., Ti Ensiklopedia ti Danum. Maikadua nga Edision. Chelsea, MI: Lewis Publishers, 1990, p. 196.
- ^ a b "Baybay Kaspio - Pakaammo". Programa ti Kaspio nga Enbironmento. 2009. Naala idi 11 Septiembre 2012.
- ^ "ESA: Panagpalpaliiw ti Daga – Ti Daga manipud ti Limbang: Ti akin-abagatan a Baybay Kaspio". ESA.int. Naala idi 2007-05-25.
- ^ Bariweswes ti Danaw: Baybay Kaspio. LakeNet.
- ^ Baybay Kaspio iti Encyclopædia Britannica.
- ^ "Strabo. Heograpia. 11.3.1". Perseus.tufts.edu. Naala idi 2011-04-14.
- ^ Iran (Maika-5 nga ed., 2008), babaen ni Andrew Burke ken Mark Elliott, p. 28, Lonely Planet Publications, ISBN 978-1-74104-293-1
- ^ Hyrcania. www.livius.org. Naala idi 2012-05-20.
- ^ Dagiti Pagatianan a Labneng – Baybay Kaspio. Briancoad.com. Naala idi 2012-05-20.
- ^ Max Vasmer, Etimologicheskii slovar' russkogo yazyka, Tom. IV (Moscow: Progreso, 1973), p. 229.
- ^ Iti dinamiko a sistema, ti baniera ket maysa a lugar a pagpatinggaan dagiti naiyayus a banbanag, a naikkat manipud ti sistema.
- ^ Dagit imaipdpada a ebaporitiko ket adda idiay uneg Mediteraneo.
- ^ "Baybay Kaspio". Iran Gazette. Naala idi 2010-05-17.
- ^ Hooshang Amirahmadi (10 Hunio 2000). Ti Rehion ti Kaspio iti maysa a Pagsasabtan: Dagiti Karit ti Baro a Prontera ti Enerhia ken Panagrang-ay. Palgrave Macmillan. pp. 112–. ISBN 978-0-312-22351-9. Naala idi 20 Mayo 2012.
- ^ Khain V. E. Gadjiev A. N. Kengerli T. N (2007). "Tektoniko a taudan ti Apsheron a Pangrugian idiay Baybay Kaspio". Doklady Earth Sciences. 414: 552–556. doi:10.1134/S1028334X07040149.
- ^ Henri J. Dumont; Tamara A. Shiganova; Ulrich Niermann (20 Hulio 2004). Akuatiko a Panagrukma idiay Baybaya Nagisit, Kaspio, ken Mediteraneo. Springer. ISBN 978-1-4020-1869-5. Naala idi 20 Mayo 2012.
Dagiti silpo ti ruar[urnosen | urnosen ti taudan]
Midia a mainaig iti Baybay Kaspio iti Wikimedia Commons


text:
Saint Bernard, Abagatan a Leyte
Ti Saint Bernard ket maysa a maikapat a klase nga ili iti probinsia ti Abagatan a Leyte iti Filipinas.
Dagiti baranggay[urnosen | urnosen ti taudan]
Ti Saint Bernard ket nabingbingay a politikal iti 30 a barbaranggay.[2]
- Atuyan
- Ayahag
- Bantawon
- Bolodbolod
- Nueva Esperanza (Cabac-an)
- Cabagawan
- Carnaga
- Catmon
- Guinsaugon
- Himatagon (Pob.)
- Himbangan
- Himos-onan
- Hindag-an
- Kauswagan
- Libas
- Lipanto
- Magatas
- Magbagacay
- Mahayag
- Mahayahay
- Malibago
- Malinao
- Panian
- San Isidro
- Santa Cruz
- Sug-angon
- Tabon-tabon
- Tambis I
- Tambis II
- Hinabian
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Abagatan a Leyte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 15 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Abagatan a Leyte". Datos ti Populasion ti Ili. Dibision ti Panagsukisok ti LWUA. Naala idi 15 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Pagsanghan, Samar
Ti Pagsanghan ket maysa a maika-5 a klase nga ili iti probinsia ti Samar iti Filipinas.
Dagiti baranggay[urnosen | urnosen ti taudan]
Ti Pagsanghan ket politikal a nabingbingay iti 13 a barbaranggay.[2]
- Bangon
- Buenos Aires
- Calanyugan
- Caloloma
- Cambaye
- Canlapwas (Pob.)
- Libertad
- Pange
- San Luis
- Santo Niño
- Viejo
- Villahermosa Occidental
- Villahermosa Oriental
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Samar". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 15 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Samar". Datos ti Populasion ti Ili. Dibision ti Panagsukisok ti LWUA. Naala idi 15 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Listaan dagiti sona ti oras ti militar
Daytoy ket ti listaan dagiti sona ti oras a kas inus-usar babaen ti militar ti Estados Unidos ken dagiti dadduma pay. Dagiti nagan ket naibatay iti alpabeto a ponetiko ti NATO (nga adda ti dua a pannakabaliw ti panangiletra: Alpha para iti "Alfa", Juliet para iti "Juliett").
Mapan iti daya manipud ti kangrunaan a meridiano idiay Greenwich, dagiti letra ti Alpha aginggana ti Mike (malabsan ti "J", kitaen dita baba) ket inus-usar para kadagiti 12 a sona a nangruna nga addaan kadagiti posotibo a timbengan ti UTC aginggana no maabot ti Linia ti Internasional a Petsa. Mapan iti laud idiay Greenwich, dagiti letra ti November aginggana ti Yankee ket inus-usar para kadagiti sona nga addaan kadagiti negatibo a timbengan ti oras.
Ti sistema ket nagtaud manipud ti Praktikal a Nabigador ti Amerikano ti 1802 ni Nathaniel Bowditch a dagiti sona ti oras ket namarkaan kadagiti letra:[1] ti letrar "J" ket linabsan tapno maliklikan ti pannakaallilaw iti "I" (kadawyan iti dayta a anawen) ken gapu ta adda met dagii alpabeto nga awan ti kasta (kas ti siriliko).
Ti letra J ("Juliet"), ket kasisigud idi a nalabsan, ngem itan ket naus-usar a panangibaga ti oras ti agpalpaliiw.[2]
Ti letra Z ("Zulu") ket mangipakpakita ti Natimbeng nga oras ti Greenwich (GMT) wenno ti Panagpapada ti Sangalubongan nga Oras (kitaen ti UTC±00:00).
Maus-usar dagitoy a kakuyog ti oras ti militar: kas pagarigan, ti 6:00 a.m. iti sona UTC-5 ket naisurat a iti "0600R" ken naisasao a kas "zero six hundred Romeo".
Ti panag-usar ti Sona ti militar para iti internet ket naipalawag iti RFC 822, ken mabirukan idiay IETF.org.
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Nathaniel Bowditch, Praktikal a Nabigador ti Amerikano, Kapitulor 18 "Oras", Paset 1806 "Sona ti Oras".
- ^ "Pagbaliwen ti Oras ti Militar ken dagiti Karta ti Sona ti Oras". Naala idi 2013-09-23.
- RFC 822 --"ALAGADEN PARA ITI PORMAT KADAGITI TESTO TI MENSAHEN TI INTERNET TI ARPA" (sinukatan babaen ti Teksto ti RFC2822)
- Sona ti Oras ti Militar/NATO/Letra
- Batayan dagii Publiko a Linaon ken dagiti Sona ti Oras ti Militar


text:
John Tyler
NI John Tyler (29 Marso 1790 – 18 Enero 1862) ket isu idi ti maikasangapulo a Presidente iti Estados Unidos (1841–1845), kalpasan nga isu ti maikasangapulo a Bise Presidente iti Estados Unidos (1841). Isu ket natibo iti Virginia, ni Tyler ket nagserbi a kas maysa a lehislador ti estado, gobernador, pannakabagi ti E.U., ken senador kalpasana a nabutosan aks Bise Presidente idi 1840. Isu idi ti immuna a simmaruno ti opisina ti Presidente kalpasan ti ipupusay ti agdama. Ti panagsuppiat ni Tyler ti nationalismo ken empatiko a panagsuporta kadagiti karbengan ti estado ket nakaayayat kaniana dagiti kailianna ti Virginia ngen isu ket linislisian dagiti politiko a kumaduaanna a nangited kaniana ti bileg idiay Washington. Ti panaka-presidentena ket nabaldado babaen ti panagsuppiat manipud kadagiti dua a partido. Iti asideg ti gibus ti biagna, isu ket nagsuporta kadagit panagsina a tignay dagiti estado ti abagatan, ket isu ket nabutosan idiay Kongreso iti Konpederado nga Estado iti Amerika.


text:
Ni Mannurat ken ti Pulitika
Adda latta pulitika iti tunggal sinurat, kunatayo idi. Wen, a, napateg dayta a banag. Ti kinaadda ti pulitika kadagiti sinurat, lalo kadagiti nagbugas kadagiti maitutop nga addang para iti dur-asan ti sapasap a sangtaw-an.
Ti maysa kadagiti bigbigek a humanismo ket ni Kahlil Gibran. Nabileg unay dagiti balikasna. Saan laeng a maabukay dayta rikna a tumapog ken agpisawpisaw iti dan-aw a ginubuay ti sinuratna no dipay ket lukatanna pay dagiti mata dagiti makamulagat. Adda ti naisangsangayan a bileg dagiti balikasna a saan laeng a makaaron iti pammati ken namnama no dipay ket gutogotenna ti tunggal puso nga agpitik tapno agtultuloy ti agus ti dara. Maysa a karisma a kaptan iti panawen iti panagkasapulan.
Umadani manen ti panagbobotos. Isu a sinuratkon daytoy a topiko maipapan ken ni mannurat ken ti pulitika. Nasaysayaat a yunan nga imula iti muging tapno inton dumteng ti botos ket adda ti pamalpalatpatan no asino iti rumbeng nga ibotos.
Ni Gibran kunana man iti sinuratna a The New Frontier:
Are you a politician asking what your country can do for you or a zealous one asking what you can do for your country? If you are the first, then you are a parasite; is the second, then you are an oasis in a desert.
Pulitikoka kadi nga agkidkiddaw no ania ti maited kenka ti pagiliam wenno naridam nga agkidkiddaw no ania iti maaramidam iti pagiliam? No sika daydiay immuna, maysaka a sepsep; no ti maikadua, ngarud sika ti libnok iti disierto.
Kanayon iti panagaangat dagiti pulitiko. Iti man local a gobierno, iti kongreso ken iti senado. A kasla ketdin awan iti makapanunot kadakuada no ania iti maipaayda iti gobiernoda a saan ket a no ania iti maalada ken maibulsada manipud iti gobiernoda.
Binnarsakan ti rupa kadagiti pitak. Pitak iti pitak. Pinniltakan. Pinnabangsitan ti nagan. Pinnararuan ti dugyot. Pinnardaya. Dagita ti ay-ayam ti pulitika ti pagilian. Kasla maymaysa ti turong ti kiddaw, isu dayta ti tugaw. Dayta nabileg a tugaw. Tugaw a kunam la no is-isunan dayta iti tulbek ti panagserbi. Adda kadi makapanunot no ania ti maipaayna iti pagilianna?
No adda man ti kabusorko unay, ti diskurso ti maysa a pulitiko, lalo no daytoy ket ikarina dagiti bituen ken ti bulan nga aramiden a kuentas ken iyukkor iti tengnged dagiti nakurapay. Ngem kalpasanna, itayab ti kali dayta a kari. Adda pay dagiti mangipalastog nga isuna ti nangpabangon ti waiting shed, eskuelaan, simbaan, kalsada, rangtray, kdp. ngem sadino kadi ti nangalaanna kadagita? Saan kadi a manipud iti buis dagiti umili?
Adda rason no apay a saan a rumang-ay ti pagilian. Isu daytoy iti panangsapul iti no ania iti maala ken maited a pagsayaatan manipud iti gobierno (kenka ) a saan ket a no ania ti maited a pagsayaatan ti gobierno.
Maysa nga immaturity. Maysa nga inuubing nga aramid dagiti nataengan.
Kuna pay ni Gibran iti sinuratna met laeng: There are in the Middle East today two challenging ideas: old and new. The old ideas will vanish because they are weak and exhausted. There is in the Middle East an awakening that defies slumber. This awakening will conquer because the sun is its leader and the dawn is its army.
Iti pagilian ket saan a makalung-aw gapu iti panagpengnget dagiti dua nga idea: ti daan ken ti kabarbaro. Kadagitoy a gundaway, narigat a maimataan ti baringkuas ti parbangon ken ti ibabangon iti apagsipasip ta umun-una a maikkan iti preperensia ti bukod a kammet ken sakmol. Daydiay puso a taudan ti ubbog ti kinasin-aw ket balud ti sabali pay a puso.
Isu a kuna ni Aurelio S. Agcaoili iti sinuratna a napauloan iti “Alerto” : Saantay a nakikadua iti dudungsa wenno simmurot iti awis ti panangbaybay-a iti ili. Dagiti allawig ket nagindegda kadagiti duag dagiti taengtayo. Liktadenda pay ti agpipiapi koma nga agdan tapno makontra ti awanan-regget a panagpadanon, ket iti pataguab a mabigatan dagiti namnama ti dulang ti ili, wenno daytay man punsion a makiwar dagiti siliasi, mapunno ti laem iti gargarakgak dagiti agbarabaran iti piditpidit ket ti pasamano tagikukuaen ti ariwawa dagiti mapnek iti baak a basi, masukmon a kas iti panagul-uli, mayawat iti abalayan dagiti umuna a rabii a ti puso ket maibalud iti sabali pay a puso…
No kua, dumteng ti kinamuttaleng wenno muttalengen a talaga iti di man la gamden a rumukuas iti nguy-a. Dayta a kinamuttaleng ket ulsan laeng iti kellaat a garakgak ti nabsog ken nabartek, ta ti pusona ket balud iti sabali a puso. Adu dagiti balud a puso iti barusngi nga utek dagiti agim-imas iti kurimed panangkulisip ti baak a basi iti kamalig.
No koma, sika dayta ibagbaga ni Gibran a naridam, a kas kadagiti sangapulo a babbalasang a nakaiggem iti pagsaingan ken mangur-uray iti idadateng ti nobio, awan koma ti panagbisin, awan koma ti panagpanaw iti bukodna a pagilian tapno agsapul iti berde a pagaraban, awan koma iti trabahador ta sikan a mismo ti agpatrabaho, awan koman ti kinamunnel – ngem dayta ti kaykayatda ti kinaadu ti munnel a di makabael a rumuk-at iti kammet ti duol a binting. A, wen, dagiti mabisin ket nalaka laeng nga aywanan babaen iti ittip ti kilabban.
Nagsaon dagiti natatakneng a mannurat. Nagaonen kadagiti plumada dagiti balikas ti iliw ti dungngo ti maysa nga ina; ngem kas maysa a mannurat, ania ti akemmo ken pulitikam kadagiti makitkitam a moromoro ken sarsuela? Ania ti pulitikam kadagiti pannakakiwar kadagiti siliasi ken in-inut a panangsukmon kadagiti baak a basi iti kamalig?
Iti pagilian, adda dua a mannurat: ti awan dilana ken adda dilana. Ngem daydiay awan ti dilana dina naakem ti naikumit kenkuana a pagrebbengan ta kukua ti sabali a puso ti pusona; idinto ta ti addaan ti dila ket agin-inanan iti innem a metros iti uneg ti daga. Daytoy ti rason no apay nga adayo pay laeng ti parbangon. Saan pay a mapasamak dayta baringkuas ken yuulog iti apagsipasip ta madama pay laeng ti urok wenno batibat wenno di man ket naiturog ti puyat iti peyegpeg gapu iti angdod ti naggarraigi a tikbalang wenno iti panaglikuslikos ti mutya iti diding.
Nakakulong dagiti anito iti garapon ti sariugma a nakaitublakan. Iti sumipnget, kasapulan ti manguskusip ken mangatang ken panagwarsi kadagiti bagas dagiti sirmata ti dur-as. Ngem nasken a maipasngay manen ni mannurat ken mabuniagan iti Nagan ti Ama, ti Anak ken ti Espiritu Santo iti Karayan Pluma…
Kas maysa a mannurat, saantayo a mangan iti puni ken makikiwar iti siliasi ti sinan-umbi; saantayo met nga lumidok kadagiti immab-abanda ken makidilamot kadagiti naglanglanganda; lumabastayo laeng, wen, ken umisem ken ibagatayo a saan a panagbain ti paay nga awis no di ket panagpammarang a nabsog tapno maibatitayo dagiti pinilitayo a pinidut; a pakaammuanda nga inton agpatinggan ti tik-abda ammodanto a limmabastayo; wenno ammodanto ket ngatan a linabsantay ida; iti malem, sapulendanto la ketdi ti nayon ti intay imbati kadakuada ken agsapuldanto met iti ad-adu, ngem sapuldanto a sapul didanto makasapul; ta aginana met ti waras a kas iti panaginana ti nagkallautang a bulong iti sab-ok ti angin; adda ti senial ti idadalan, ti ilalabas, ti pinidut nga imbati; a kas kadakuada adda met senial ti kinaasino ti agtagikua kadakuada… #
Friday, January 26, 2007
Ni Mannurat ken ti Pulitika
3 comments:
- ariel said...
-
Nagpintas a disertasion maipapan iti politika ti sirmat, daytay managpartuat a sirmata ni awtentiko a mannurat, Ka Jim. Bravo! Encore!
- 5:35 AM
- rva said...
-
bravo, manong jimmy, bravo! sapay ta mabasa daytoy dagiti maseknan ket makita ken maamirisda iti bagbagida ti kammuol nga intingkok dagitoy a balikas.
- 11:45 AM
- jim agpalo, jr. said...
-
agyamanak kadakayo, ka ariel, roy...
naibayag bassit ta nadadaek ti trunkline ti moscom iti digitel ket diak makaakses...
Ka Honesto: saan nga orig ni Pres. JFK dayta a linia, sinublatna laeng ken ni Gibran... kitaem man laeng ti pulitiko, ania?
- 3:50 PM


text:
Olongapo
Ti Siudad ti Olongapo (Ingles: City of Olongapo; Tagalog: Lungsod ng Olóngapo; Sambal: Syodad nin Olónğapo), ket maysa a primera aklase ken agwaywayas a siudad iti probinsia ti Zambales iti Filipinas. Masarakan iti siudad ti Subic Bay Freeport Zone, a sigud a kuartel militar ti Estados Unidos agingga idi 1992.
Ti nagan nga Olongapo ket naadaw manipud iti Tagalog a "Ulo ng Apo", a kayatna a sawen "ulo ti daulo."
Dagiti linaon
Gobierno[urnosen | urnosen ti taudan]
Dagiti baranggay[urnosen | urnosen ti taudan]
Nabennebenneg ti Siudad ti Olongapo iti 17 a baranggay:[2]
- Asinan
- Banicain
- Barreto
- East Bajac-bajac
- East Tapinac
- Gordon Heights
- Kalaklan
- Mabayuan
- New Cabalan
- New Ilalim
- New Kababae
- New Kalalake
- Old Cabalan
- Pag-asa
- Santa Rita
- West Bajac-bajac
- West Tapinac
Dagiti mayor[urnosen | urnosen ti taudan]
Ti sumaganad ket listaan dagiti Mayor a nagturay iti Olongapo kalpasan ti Gubat ti Sangalubongan II
Dagiti nadayeg nga agtataeng[urnosen | urnosen ti taudan]
- Freddie Aguilar (naipasngay1953), kumakanta
- Arnel Pineda (naipasngay 1961), Kumakanta
- K Brosas (naipasngay.1975), komidiante ken kumakanta
- Vana Bersola (naipasngay 1979),
- Rico Barrera (naipasngay1981), modelo ken aktor
- Scarlet Garcia (1985–2008), modelo
- Jackie Rice (naipasngay1990), aktres
- Megan Young (naipasngay1990), aktres
- Jake Vargas (naipasngay 1992), actor
- Lauren Young (naipasngay 1993), aktres, kabsat a babai ni Megan Young
- Kristofer Martin (naipasngay 1994), aktor
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Zambales". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Zambales". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)
- Midia a mainaig iti Olongapo iti Wikimedia Commons
- www.olongapocity.gov.ph


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Italy
Congregazione Cristiana Dei Testimoni di Geova
Via della Bufalotta 1281
I-00138 ROME RM
ITALY
+39 06-872941
Panagpasiar
Lunes agingga iti Biernes
8:00 a.m. agingga iti 10:30 a.m. ken 1:00 p.m. agingga iti 3:30 p.m.
Kapautna 1 oras
Trabaho iti Opisina
Agipatpatarus kadagiti literatura a naibatay iti Biblia iti lengguahe nga Italian ken Italian Sign language. Agar-aramid kadagiti audio ken video recording. Mangimatmaton iti aktibidad ti nasurok a 3,000 a kongregasion ken grupo iti Italy ken dadduma pay a pagilian.


text:
Romania
Manipud iti Wikipedia, ti nawaya nga ensiklopedia
Katkategoria:
- Romania
- Dagiti pagilian ti Baybay Nangisit
- Dagiti pagilian idiay Europa
- Dagiti dati a monarkia ti Europa
- Dagiti liberal a demokrasia
- Dagiti estado a kameng ti NATO
- Dagiti estado a kameng ti Kappon ti Europa
- Dagiti estado a kameng ti Nagkaykaysa a Pagpagilian
- Dagiti republika
- Dagiti pagilian ken teritorio nga agsasao ti Rumano
- Dagiti estado ken teritorio a nabangon idi 1878
- Dagiti estado a kameng ti Kappon para iti Mediteraneo


text:
Tulbek ti Naragsak a Pamilia
Ti Umiso nga Aramidem No Adda Utangmo
Giannis: * “Nalugi ti negosiok idi bimmaba ti ekonomia ti Greece, isu a saanmin a mabayadan ti tintinnaganmi a balay ken ti utangmi babaen ti credit card. Diak makaturog gapu iti stress.”
Katerina: “Diak maawat a maembargo ti balaymi gapu ta nagrigrigatanmi nga imbangon dayta. Masansan nga agririkami ken Giannis no kasanomi a bayadan ti utangmi.”
TI UTANG ket mabalin a pakaigapuan ti panagririri wenno panagsisina pay ketdi ti pamilia. Kas pagarigan, natakuatan ti managsirarak a ni Jeffrey Dew a dagiti agassawa nga addaan utang manmanoda nga agkadua, masansan nga agapa, ken saanda unay a naragsak. No utang ken kuarta ti pagsasaritaan, masansan nga agresulta dayta iti napapaut a panagririri, panangbugkaw, panangkabil ken dadduma pay a problema. Di ngarud pakasdaawan a ti panagriri maipapan iti kuarta ti pakaigapuan ti diborsio.
Ti adu nga utang mangpataud met iti sakit a kas iti insomnia, sakit ti ulo, tian, atake ti puso, ken depression. Kuna ni Marta maipapan ken lakayna: “Kasta unay ti pannakaupay ni Luis maipapan kadagiti utangmi ta matmaturog laengen ti ob-obraenna. Ti asawak a dati a pagtaltalkak nagbalinen nga awan maaramidanna.” Sumuko payen ti dadduma gapu iti stress. Kas pagarigan, sigun iti report ti BBC News, maysa nga asawa a babai iti abagatan a daya ti India ti nagpakamatay gapu ta saandan a mabayadan ti utangda nga aggatad iti $840 (U.S.). Inutangna dayta tapno maipaagasna dagiti annakna.
Ania ti aramidem no agproblema ti pamiliam gapu iti utang? Usigentayo ti sumagmamano a parikut a pakaipasanguan dagiti agassawa no kasanoda a bayadan ti utangda ken ammuen dagiti prinsipio ti Biblia a makatulong kenka a mangsolbar kadagita.
UMUNA A PARIKUT: Agpinnabasolkami.
Kuna ni Lukasz: “Basol ni baketko ta gastador ngamin. Ngem ibagana met nga umdas koma ti kuartami no regular ti trabahok.” Kasano a tamingen dagiti agassawa ti utangda tapno saan a dayta ti pakaigapuan ti panagsinada?
Solusion: Agtinnulongkayo a mangbayad iti utang.
Saan a makatulong no apaem ti asawam uray no saan a sika ti nakautang. Ad-adda a makatulong no iyaplikaryo ti balakad ti Biblia iti Efeso 4:31: “Maikkat koma kadakayo ti isuamin a makadangran a kinapait ken unget ken pungtot ken panagririaw ken nabassawang a panagsasao agraman ti isuamin a kinadakes.”
Nasaysayaat no pagtinnulonganyo a bayadan ti utang. Inlawlawag ni Stephanos no kasano a nagtinnulongda ken baketna: “Imbilangmi a problemami a dua ti utang.” Maitunos dayta iti kuna ti Proverbio 13:10: “Babaen iti kinadursok parnuayen laeng ti maysa ti dangadang, ngem kadagidiay agiinnuman a sangsangkamaysa adda ti sirib.” Imbes a solbarem a bukbukodmo, pagsaritaanyo dagiti problema maipapan iti kuarta sa pagtinnulonganyo a bayadan.
Mabalin met a makitinnulong dagiti annakyo. Kastoy ti kapadasan ti ama ti pamilia idiay Argentina: “Kayat ti anakko ti maaddaan iti baro a bisikleta, ngem imbagami kenkuana no apay a saanmi a kabaelan ti gumatang. Nupay kasta, intedmi kenkuana ti bisikleta ni lolona, ket pagay-ayatna met nga usaren dayta. Nasursurok a nagpateg gayam ti panagtitinnulong kas maysa a pamilia.”
PADASEM DAYTOY: Mangiwaya iti tiempo a makapagtungtongkayo a kalmado maipapan iti utangyo. Bigbigem ti aniaman a kamali a naaramidam. Imbes nga isidirmo ti napalabas, pagtungtonganyo dagiti prinsipio a makatulong kadakayo iti panangusaryo iti kuarta iti masanguanan.—Salmo 37:21; Lucas 12:15.
MAIKADUA A PARIKUT: Kasla saankamin a makalung-aw iti utang.
“Dakkel ti utangko gapu iti negosiok, ngem ad-adda a dimmakkel idi nagsuek ti ekonomia ti Argentina,” kuna ni Enrique. “Kalpasanna, kasapulan pay a maopera ni baketko. Panagriknak, kasla nailumlomakon iti utang ket saanakon a makalung-aw.” Naibus amin nga urnong ni Roberto a taga-Brazil gapu iti nalugi a negosiona ken nakautang iti 12 a banko. Kunana: “Mabainakon a sumango kadagiti gagayyemko. Pangriknak ket awanen serserbik.”
Ania ti aramidem no maupay, makonsiensia, wenno mabainka gapu iti utangmo?
Solusion: Kontrolem ti panaggastosmo.
1. Ammuem no mano ti agdama a kuartam. Ilistam no mano ti nagasto ti pamiliam iti dua a lawas—wenno makabulan no praktikal dayta. Inayonmo iti listaam dagiti manmano a paggastuan a kas iti buis, insurance, wenno kawes, sa kuentaem ti binulan nga average.
2. Ikagumaam a manayonan ti birokmo. Mabalinmo ti sumrek iti part-time a trabaho, ag-tutor, ken dadduma pay a panguartaan. Palagip: Dimo ipalubos nga agawen ti trabaho dagiti napatpateg nga aktibidad a kas kadagiti naespirituan nga annongem.
3. Kissayam dagiti paggastuam. Gatangem laeng ti banag a kasapulam, saan a gapu ta sale dayta. (Proverbio 21:5) Kuna ni Enrique a nadakamat itay: “Nasayaat no saanka nga agap-apura a gumatang, ta maikeddengmo no talaga a kasapulam dayta wenno kayatmo laeng.” Adtoy ti sumagmamano a singasing.
- Balay: No posible, umakarka iti balay a nababbaba ti abangna. No agin-inutka, maksayan dagiti babayadam kas iti danum ken koriente.
- Taraon: Agbalon iti pangaldaw wenno merienda imbes a manganka iti ruar. Usarem dagiti kupon ken tiket ti diskuento. “Makaekonomiaak no gumatangak iti prutas ken nateng kadagiti aglako iti bangketa sakbay nga agawidda,” kuna ni Joelma a taga-Brazil.
- Lugan: Ilakom ti saan unay a maus-usar a lugan ken mantenerem ti adda kenka imbes nga isukatmo iti baro a modelo. Agluganka kadagiti pangpasahero a lugan, wenno magmagnaka laengen no kabaelam.
No naksayanen dagiti paggastuam, ikagumaam nga usaren ti nabati a kuartam para kadagiti napateg a bambanag.
4. Ammuem no mano ti utangmo ken iplanom no kasanom a bayadan. Umuna, ammuem no mano ti interes ti utangmo, kanayonan a babayadam, ti resulta no dimo mabayadan ken no maladaw ti panagbayadmo. Usigem a naimbag ti kontrata ti loan wenno babayadam ta mabalin a mangallilaw dagiti nagpautang. Kas pagarigan, maysa a short-term loan service iti United States ti naikuna nga addaan iti 24 porsiento nga interes ngem iti kinapudnona nasurok gayam nga 400 a porsiento.
Maikadua, usigem no ania kadagiti utangmo ti umun-una a bayadam. Nasayaat no bayadam nga umuna ti utangmo a kadakkelan ti interesna. Mabalin met nga iyun-unam a bayadan ti babassit nga utangmo, ta no bassiten dagiti babayadam iti binulan, nasaysayaat ti riknam. No adda utangmo a dakdakkel ti interesna, mabalin a makatulong no umutangka iti basbassit ti interesna a pagbayadmo iti dayta.
Kamaudiananna, no dika makabayad, makisaritaka iti nakautangam no kasanom a bayadan. Mabalin a dumawatka iti pawayway wenno nababbaba nga interes. Mabalin pay ketdi a kissayan ti nakautangam ti utangmo no bayadam a dagus ti nababbaba a gatad. Agbalin a mapagpiaran ken nadayaw no ilawlawagmo ti kasasaadmo. (Colosas 4:6; Hebreo 13:18) Isurat ti aniaman a tulagan. Uray no saan a napatgan ti immuna a kiddawmo, itultuloymo a kiddawen ti aniaman panagbalbaliw no kasapulan.—Proverbio 6:1-5.
Siempre, realistiko koma ti panangusigmo iti paggastuam. Mabalin a saan a matungpal uray ti kasayaatan a plano gapu kadagiti di mapakpakadaan a kasasaad. Masansan a ti kuarta ‘mangaramid kadagiti payak maipaay iti bagina kas kadagiti payak ti agila ket tumayab nga umadayo nga agturong iti langlangit.’—Proverbio 23:4, 5.
PADASEM DAYTOY: No adda naisaganamon a badyet, pagsaritaanyo no kasano a maksayan ti gastos wenno manayonan ti birok ti pamilia. Makatulong no agsakripisio ti amin tapno mabayadan ti utang.
MAIKATLO A PARIKUT: Sangkapanunotmi ti utang.
No sangkapanunotmo ti utang, mabaybay-am ti dadduma a napateg a bambanag. Kas iti kinuna ni Georgios: “Ti kadakkelan a parikutmi ket naipamaysa ti biagmi iti panagbayad ti utang, isu a mabaybay-an dagiti napateg a bambanag.”
Solusion: Umiso a panangusar iti kuarta.
Iti laksid ti panagreggetmo, mabalin nga adu a tawen nga agbayadka iti nakautangam. Ngem iti agdama, mabalinmo a baliwan ti panangmatmatmo. Imbes a sangkapanunotmo ti kuarta, nainsiriban no ipangagmo ti balakad ti Biblia: “No adda pagtaraon ken pagkawestayo, mapnektayon kadagitoy a banag.”—1 Timoteo 6:8.
No kontentoka iti agdama a kasasaadmo, makatulong dayta ‘tapno masiguradom ti napatpateg a bambanag.’ (Filipos 1:10) Dagitoy “napatpateg a bambanag” ramanenna ti pannakigayyemmo iti Dios ken iti pamiliam. Kuna ni Georgios a nadakamat itay: “Nupay dimi pay nabayadan amin nga utangmi, saan a dagita ti nakaipamaysaan ti biagmi. Naragragsakkami itan ta ad-adun ti panawenmi kadagiti annakmi ken iti maysa ken maysa. Ad-adu met ti panawenmi nga agkadua kadagiti naespirituan nga aktibidad.”
PADASEM DAYTOY: Ilistam dagiti napateg a banag kenka a saan a kabaelan a gatangen ti kuarta. Kalpasanna, usigem no kasanom a manayonan ti tiempo ken pigsam nga agpaay kadagiti adda iti listaam.
Makapa-stress dagiti utang ken agkasapulan ti sakripisio tapno mabayadan dagita, ngem sulit met ti panangikagumaan. Aminen ni Andrzej a taga-Poland: “Idi naammuak a ni baketko ti nanggarantor iti dakkel nga utang ti katrabahuanna a saanen a nagpakpakita, nagbalinen a problemado ti pagtaenganmi.” Ngem no lagipenda ken baketna no kasanoda a sinolbar dayta, kinunana: “Kinapudnona, ad-adda a simmingedkami gapu iti panagtinnulongmi a mangsolbar iti problema.”
^ par. 3 Nabaliwan ti dadduma a nagan iti daytoy nga artikulo.
^ par. 17 Para iti kanayonan a singasing, kitaem dagiti artikulo a “Nainsiriban a Panangusar iti Kuarta—Kasano?” iti Setiembre 2011 a ruar ti Agriingkayo! nga impablaak dagiti Saksi ni Jehova.
ISALUDSODMO ITI BAGIM . . .
- Kasano a matulongak ti pamiliak a makalung-aw iti utang?
- Ania ti aramidenmi tapno saan a dagiti utangmi ti maipangpangruna wenno mangdadael pay ketdi iti relasionmi?
Ammuem ti Ad-adu Pay
Problema iti Kuarta ken Utang—Makatulong Kadi ti Biblia?
Saan a magatang ti kuarta ti kinaragsak, ngem adda uppat a prinsipio iti Biblia a makatulong iti panangusarmo iti kuarta.
No Kasano a Kontrolen ti Panaggasto
Dimo urayen agingga nga awanen ti kuarta sakbay a baliwam ti ugalim iti panaggasto. Ammuem no kasanom a kontrolen ti panaggasto sakbay nga agbabawika.


text:
UMADANIKA ITI DIOS
“Isu ti Dios . . . Dagiti Sibibiag”
Nabilbileg kadi ni patay ngem iti Dios? Siempre, saan! Kasano koma a ni patay—wenno aniaman a “kabusor”—nabilbileg ngem iti “Dios a Mannakabalin-amin”? (1 Corinto 15:26; Exodo 6:3) Kabaelan ti Dios a pukawen ni patay babaen ti panagungar, ken inkarina nga aramiden dayta iti baro a lubong. * Apay a sigurado dayta a kari? Ngamin ti Anak ti Dios a ni Jesus impanamnamana dayta.—Basaem ti Mateo 22:31, 32.
Kinuna ni Jesus kadagiti Saduceo a di mamati iti panagungar: “No maipapan iti panagungar dagiti natay, saanyo aya a nabasa ti sinao kadakayo ti Dios, a kunkunana, ‘Siak ti Dios ni Abraham ken ti Dios ni Isaac ken ti Dios ni Jacob’? Isu ti Dios, saan a dagiti natay, no di ket dagiti sibibiag.” Tinukoy ditoy ni Jesus ti pannakisarita ti Dios ken Moises iti sanguanan ti sumsumged a bassit a kayo idi agarup 1514 B.C.E. (Exodo 3:1-6) Sigun ken Jesus, ti kinuna ni Jehova ken Moises a—“Siak ti Dios ni Abraham ken ti Dios ni Isaac ken ti Dios ni Jacob”—ipakitana a sigurado a matungpal ti kari a panagungar. Kasano?
Ammuentayo nga umuna ti konteksto. Idi nakisarita ni Jehova ken Moises, nabayagen a natay dagiti patriarka a da Abraham, Isaac, ken Jacob. Napalabasen ti 329 a tawen a natay ni Abraham, 224 a tawenen a natay ni Isaac, ken 197 a tawenen a natay ni Jacob. Ngem kinuna ni Jehova, “Siak” ti Diosda saan ket a “Siak idi” ti Diosda. Dinakamat ni Jehova dagitoy tallo a natayen a patriarka a kas man la sibibiagda pay laeng. Apay?
Inlawlawag ni Jesus: “Isu [ni Jehova] ti Dios, saan a dagiti natay, no di ket dagiti sibibiag.” Panunotem biit ti kaipapanan dagita a sasao. No awan ti panagungar, agtalinaed ngarud a natay iti agnanayon da Abraham, Isaac, ken Jacob. No awan ti panagungar, ni Jehova ti Dios dagiti natay. Ngarud no pudno dayta, nabilbileg ni patay ngem ni Jehova a kas man la nakapuy unay a mangwayawaya kadagiti matalek nga adipenna manipud ken patay.
Ania ngarud ti makunatayo maipapan kada Abraham, Isaac, Jacob, ken amin a natayen a matalek nga adipen ni Jehova? Imbaga ni Jesus daytoy makaguyugoy a sasao: “Sibibiagda amin kenkuana.” (Lucas 20:38) Kinapudnona, sigurado a matungpal ti panggep ni Jehova a mangpagungar kadagiti natayen a matalek nga adipenna ta imbagana a kas man la sibibiagda. (Roma 4:16, 17) Adda iti perpekto a memoria ni Jehova ti amin a matalek nga adipenna a natay agingga iti tiempo a pagungarenna ida.
Awan a pulos ti gaway ni patay no idilig iti pannakabalin ni Jehova
Maragsakanka kadi iti namnama a makaduamto manen dagiti pimmusayen nga ipatpategmo? No kasta, laglagipem nga awan a pulos ti gaway ni patay no idilig iti pannakabalin ni Jehova. Awan ti makalapped kenkuana a mangtungpal iti karina a mangpagungar kadagiti natay. Kayatmo kadi a maammuan ti ad-adu pay maipapan iti panagungar nga inkari ti Dios ken no kasanona nga aramiden dayta? No aramidem dayta, sigurado a sumingedka ken Jehova, “ti Dios . . . dagiti sibibiag.”
Singasing a Basaen iti Biblia iti Pebrero
^ par. 3 Tapno maammuam ti ad-adu pay maipapan iti kari ti Dios a panagungar para iti biag iti maysa a nalinteg a baro a lubong, kitaem ti kapitulo 7 ti libro nga Ania a Talaga ti Isursuro ti Biblia? nga impablaak dagiti Saksi ni Jehova.


text:
Iglesia ni Cristo
Ti Iglesia ni Cristo (am-ammo pay kas Iglesya ni Kristo ken INC) ket maysa nga agwaywayas a relihioso nga organisasion a nangrugi iti Filipinas.
Ti INC ket inrehistro idiay Filipinas babaen ni Felix Y. Manalo idi Hulio 27, 1914. Patien dagiti kameng ti INC a ti relihionda ti naipasdek manen nga orihinal a simbaan a binangon ni Jesu-Cristo. Saan a bigbigen ti INC ti doktrina ti Trinidad ken kasta met ti kinadios ni Jesus.
Dagiti silpo ti ruar[urnosen | urnosen ti taudan]
- Panid ti INC iti Truthfinder
- Online nga articulos ti Pasugo
- Taraon ti Kararua
- Panid ti maysa nga estudiante iti Biblia
- Sukimaten ti Iglesia Ni Cristo
- Ti Iglesia ni Cristo ken ti Evanghelikal a Cristianidad (PDF a file)
- Pannakaiparangarang dagiti doctrina ti Iglesia ni Cristo
- INCWorld iti FaithWeb.com


text:
Manny Pacquiao
Ni Emmanuel "Manny" D. Pacquiao (naipasngay idi Deciembre 17, 1978 iti Bukidnon, Filipinas), ket maysa a boksingero nga am-ammo iti palayawna a "Pac Man", nga iti agdama ket isu ti kampeon iti WBC International Super Featherweight, ken ti sigud a RING Peoplekampeon iti Featherweight ti a RING People (2003-2005), sigud kampeon iti IBF Super Bantamweight (2001-2004), ken sigud a kampeon iti WBC Flyweight Champion (1998-1999). Addaan isuna iti record a 41 a panangabak, 3 a pannakaarus, ken 2 a tabla, nga addaan 31 a panangabak babaen ti knockout.
Kaudian nga inabakna ti boksingero a Mehikano a ni Erik Morales iti maysa nga awan-titulona a 12 a rikus a maikadua a panaglaban a napasamak iti Las Vegas, Nevada idi Enero 22, 2006.
Dagiti linaon
Politika[urnosen | urnosen ti taudan]
Ni Manny Pacquiao ket maysa a congreso iti 1st District iti Sarangani ken Lone District iti Ciudad ti General Santos iti Filipinas.
Aldaw[urnosen | urnosen ti taudan]
Pacquiao vs. Mosley, Mayo 8, 2011 se United States
Dagiti ladawan[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Manny Pacquiao iti Wikimedia Commons


text:
NO ANIA TI KUNA TI BIBLIA
Relihion
Apay a nagadu ti relihion?
“Binaybay-anyon ti bilin ti Dios ket dagiti pannursuro ti tao ti tungtungpalenyo.”—Marcos 7:8, Ti Baro a Naimbag a Damag Biblia.
TI KUNA TI BIBLIA
Addaan dagiti tattao iti nainkasigudan a ‘naespirituan a kasapulan’ a mapennek babaen ti panagdaydayawda iti Dios. (Mateo 5:3) Iti panangikagumaanda a mangpennek iti dayta a kasapulan, nangbuangayda iti adu a relihion a naibatay kadagiti pannursuro ti tattao imbes a pannursuro ti Dios.
Kas pagarigan, kuna ti Biblia maipapan kadagiti miembro ti maysa a narelihiosuan a grupo idi umuna a siglo: “Adda regtada iti Dios; ngem saan a maitunos iti umiso a pannakaammo; ta, gapu iti saanda a pannakaammo iti kinalinteg ti Dios no di ket ikagkagumaanda nga ipasdek ti bukodda, saanda nga impasakup ti bagbagida iti kinalinteg ti Dios.” (Roma 10:
Masapul kadi a makimiembroka iti maysa a relihion?
“Agpipinnanunottayo koma iti maysa ken maysa tapno mangparegta iti ayat ken nasayaat nga ar-aramid, a saantay a baybay-an ti panagtataripnongtayo a sangsangkamaysa.”
—Hebreo 10: 24, 25.
TI KUNA TI BIBLIA
Inusar ti Hebreo 10:25 ti sasao a “saantay a baybay-an ti panagtataripnongtayo a sangsangkamaysa.” Ipakita dagita a sasao a kayat ti Dios nga agtataripnong dagiti tattao kas organisado a grupo tapno agdaydayawda kenkuana. Ngem masapul kadi nga adda bukod nga interpretasion ti tunggal agdaydayaw no asino ti Dios ken no ania dagiti kalikagumanna? Saan. Kuna ti Biblia a dagidiay nga agdaydayaw iti wagas nga akseptaren ti Dios ket ‘rebbeng nga agsaoda amin a sangsangkatunos’ ken ‘naan-anay nga agkaykaysada koma iti isu met laeng a panunot ken iti isu met laeng a wagas ti panagpampanunot.’ (1 Corinto 1:10) Nasken a maorganisarda kadagiti kongregasion ken ‘maaddaanda iti ayat iti intero a timpuyog dagiti kakabsat’ iti sangalubongan. (1 Pedro 2:17; 1 Corinto 11:16) Napateg ti kasta nga agkaykaysa ken organisado a panagdaydayaw tapno maparagsak ti Dios.
Kasano a mailasin ti pudno a relihion?
“Babaen iti daytoy maammuanto ti isuamin a dakayo dagiti adalak, no addaankayo iti ayat iti maysa ken maysa.”—Juan 13:35.
TI KUNA TI BIBLIA
Tapno isurona no kasano a mailasin dagidiay mangal-alagad iti pudno a relihion, kuna ti Biblia: “Babaen kadagiti bungada mailasinyonto ida. Saan aya a di pulos agburas dagiti tattao kadagiti ubas manipud kadagiti sisiitan wenno kadagiti higos manipud kadagiti kalunay?” (Mateo 7:16) Saan a kasapulan nga agbalinka nga eksperto kadagiti mula tapno mailasinmo ti puon ti higos manipud iti kalunay. Umasping iti dayta, saan a kasapulan nga agbalinka nga eksperto iti relihion tapno mailasinmo ti pudno manipud iti palso. Ania ti dadduma a bunga, wenno pakailasinan, ti pudno a relihion?
Ti pudno a relihion isursurona ti kinapudno manipud iti Biblia, ti Sao ti Dios. (Juan 4:24; 17:17) Saan a naibasar dayta kadagiti sursuro ti tattao.
Ti pudno a relihion tultulonganna dagiti tattao a mangam-ammo iti Dios, agraman iti naganna a Jehova.—Juan 17:3, 6.
Ti pudno a relihion ket nakapokus iti Pagarian ti Dios, saan a kadagiti gobierno ti tattao, kas ti kakaisuna a namnama para iti sangatauan.—Mateo 10:7; 24:14.
Ti pudno a relihion isursurona ti di agimbubukodan nga ayat. (Juan 13:35) Isursurona dagiti tattao a mangraem iti amin a tribu, nga usarenda ti tiempo ken sanikuada a tumulong iti sabsabali, ken dida makipaset kadagiti gubat dagiti nasnasion.—Mikias 4:1-4.
Ti pudno a relihion ket wagas ti panagbiag, saan laeng a ritual wenno pormalidad. Iyap-aplikar dagiti miembrona dagiti ikaskasabada.
—Roma 2:21; 1 Juan 3:18.
Dagiti Saksi ni Jehova a mangipabpablaak iti daytoy a magasin, ikagkagumaanda nga idaydayaw ti Dios iti panagsasao ken konduktada. Tapno makitam a mismo, awisendaka a tumabuno iti gimongda iti Kingdom Hall.
Ammuem ti Ad-adu Pay
Ania ti Maar-aramid iti Kingdom Hall?
Kitaem a mismo ti maar-aramid iti uneg ti Kingdom Hall.
Kristiano Kadi Dagiti Saksi ni Jehova?
Pangngaasim ta ammuem no kasano a naidumakami kadagiti dadduma a relihion a maaw-awagan iti Kristiano.


text:
Nailian a Parke ti Ginasut nga Is-isla
Ti Nailian a Parke ti Ginasut nga Is-isla (Pangasinan: Kapulo-puloan wenno Taytay-Bakes) ket nailian a parke iiti Filipinas. Ti nasalakniban a lugar ket mabirukan idiay siudad ti Alaminos, iti probinsia ti Pangasinan iti akin-amianan a Filipinas. Dagiti isla ket agdagup iti 124 iti ababa nga ugot ken 123 iti nangato nga ugot, ken dagitoy ket naiwarwaras idiay Golpo ti Lingayen a mangsakop ti kalawa iti 16.76 kuadrado kilometro (6.47 sq mi). Tallo laeng kadagitoy ti napadur-as para iti turismo: ti Isla ti Gobernador, Isla ti Quezon, ken Isla ti Ubbing. Ti pantalan Lucap idiay Alaminos, ti sumreka iti Nailian a Parke, ket agarup a 240 kilometro (150 mi) iti amianan ti Manila, ti kapitolio ti Filipinas.[1]
Dagiti linaon
Heolohia[urnosen | urnosen ti taudan]
Dagiti isla ket naipampamattian nga agtawen kadagiti dua a riwriw a tawtawen. Dagitoy ket pudno a dagiti korales ken adun a makagay-at iti kaunegan ti daga, iti lugar a dati nga uneg ti baybay iti maysa nga antigo a baybay. Ti panagpababa ti lessaad ti baybay ket mangipakpakita kaniada iti rabaw. Dagiti pekuliar a sukog a "kasla uong" kadagiti dadduma nga isla ket gapuanan babaen ti tignay ti nuronor dagiti allon ti taaw.
Pakasaritaan[urnosen | urnosen ti taudan]
Ti nailian a parke ket napartuat babaen ti Presidensial a Proklamasion Blng. 667, a mangsakop ti kalawa iti 16.76 kuadrado kilometro (6.47 sq mi) ken pinirmaan babaen ni Presidente Manuel L. Quezon idi Enero 18, 1940, para iti pagimbagan ken pagragsakan ti tattao iti Filipinas ken naamammuan a kas ti Nailian a Parke ti Ginasut nga Is-isla. Ti Republika Tignay Blng. 3655 a napirmaan idi Hunio 22, 1962, ket nagpartuat ti Konserbasion ti Ginasut nga Is-isla ken Turay ti Panagrang-ay (HICDA), para iti konserbasion, panagrang-ay ken panangimaton ti daytoy a parke. Ti parke a mairaman ti Luek Lucap ket naiyakar manipud ti HICDA iti Turay ti Turismo ti Filipinas (PTA) babaen ti Seksion 35 iti Bilin ti Presidente Blng. 564.[2]
Idi Abril 27, 1982 babaen ti Proklamasion Blng. 2183, ti nailian a parke a mairaman ti Luek Lucap ken dagiti aplaya a lugarna, a mangrugi manipud idiay Sitio Telbang iti daya aginggana ti Sitio Recudo iti laud, ket nairangaranda a kas Sona ti Turismo ken Reserba ti Marina babaen ti panagtengngel ken administrasion ti PTA. Kanungpalan babaen ti Proklamasion ti Presidente Blng. 2237 a napartuat idi Nobiembre 6, 1982, dagiti sangkapaset ti reserba ti daga para iti Adu a Panggep ti Talon dagiti Panagkalap ti Marina (napartuat babaen ti Proklamasion Blng. 1282 idi Hunio 21, 1974) ket naikkatda ken naikabil babaen ti panagtengngel ken panangimaton iti uray ti Turismo para kadagit panggep ti panagdur-as.[2]
Ti Ehekutibo Bilin Blng. 436 ket pinirmaan babaen ni Presidente Gloria Macapagal-Arroyo iti Hunio 21, 2005 ket nangiyakar ti administrasion, panangimaton, panagtaripato ket operasion ti sibubukel a Nailian a Parke ti Ginasut nga Is-isla (HINP), a mairaman amin dagiti aktibidad, dagiti amin a pakultad ken dgaiti amin a panagpasayaat kalpasan dayta, manipud ti TUray ti Turismo ti Filipinas (PTA) iti gobierno ti siudad ti Alaminos, Pangasinan iti panangikeddeng ti Republika Tignay Blng. 7160, a naamammuan pay iti Kodigo ti Lokal a Gobierno iti 1991, a mangawis ti panangiyakar ti bileg ken turay manipud ti nailian a gobierno kadagiti unit ti lokal a gobierno, a maitunos iti debolusion a programa ti gobierno nga inbilin babaen ti Batay-linteg.[2]
Isla ti Cabarruyan[urnosen | urnosen ti taudan]
Ti Isla ti Cabarruyan, ket isu ti kadakkelan nga isla iti isla nga ili ti Anda, Pangasinan a mabirukan idiay amianan a laud ti Nailian a Parke, daytoy ket masansan a tinawtawagan ti "ina nga isla" dagiti Ginasut nga Is-isla.
Fauna[urnosen | urnosen ti taudan]
Ti Gandat ti Glpo ti Lingayen ti Sagip ket ti panagadal a naaramid idi 2010, daytoy ket inkeddeng babaen ti Enbironmento ti Marina ken Pundasion dagiti Rekurso Inc. ken pinuonan baben ti gobierno ti Olánda, iti panagsungbat ti kaawan dagit irekurso iti naindagaan a biag ti kaatapan dagiti isla. Ti panagadal ket nangusig ken nagpartuat ti maysa nga inbentoria ti flora ken fauna dagiti isla tapno mangtulong ti lokal a gobierno a mangpartuat ti maysa a programa ti panagsiim ti enbironmento tapno mangsalaknib ti biodibersidad ti isla. Adda met dagiti biag ti kaatapan a mabirukan nga agbibiag iti Nailian a Parke a mairaman dagiti:[3]
- Mangmangan ti kappi a Macaca
- Musang ti Silag ti Asia
- Dugong
- Dolpin ni Fraser
- Tekka
- Monitor nga Alutiit
- Pawikan
- Berde a pawika
- Olibas ridley a pawikan
- ti sebbangan ti Nalabbasit a Pag-ong
- dagiti uleg
- Laticauda colubrina, ti sebbanagn ti uleg ti baybay
- Retikulato a beklat
- Nadumaduma a sebbangan ti kurarapnit
- Nadumaduma a sebbangan dagiti rodensia
Kasano ti mapan idiay[urnosen | urnosen ti taudan]
Ti Lucap wenno ti Pantalan ti Alaminos, ti pagserrekan ti Nailian a Parke, ket agarup a 240 kilometro (150 mi) iti amianan manipud ti sero kilometro a marka iti Parke Rizal idiay Manila wenno agarup a 3.75 nga oras a panagmaneho ti pribado a lugan.[1] Babaen ti publiko a pagluganan manipud idiay Manila, ti panaglugan ti bus ket agarup a 5 aginggana ti 6 nga oras.[4]
Galeria[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b "Ti Parke Rizal aginggana idiay Parke ti Ginasut nga Is-isla". Mapmapa ti Google. Naala idi 2013-05-20.
- ^ a b c "Ehekutibo a Bilin Blng. 436". ti Gandat ti LawPhil. Naala idi 2013-05-20.
- ^ Sotelo, Yolanda (2010-08-18). "Ti Panagadal ket saan a nakabiruk kadagiti tukak idiay Ginasut nga Is-isla". Inquirer.net.
- ^ "Getting here". WEbsite ti Nailian a Parke ti Ginasut nga Is-isla. Naala idi 2013-05-20.
Dagiti silpo ti ruar[urnosen | urnosen ti taudan]
Midia a mainaig iti Nailian a Parke ti Ginasut nga Is-isla iti Wikimedia Commons


text:
Ni Dwight David "Ike" Eisenhower (maibalikas a /ˈaɪzənhaʊər/, EYE-zən-how-ər; Oktubre 14, 1890 – Marso 28, 1969) ket isu idi ti maika-34 a Presidente iti Estados Unidos manipud idi 1953 agunggana idi 1961. Isu idi ket dati a lima a bituen a heneral iti Buyot ti Estados Unidos idi panawen ti Maikadua a Sangalubongan aGubat, ken nagserbi a kas ti Kangatuan nga Agbilbilin kadagiti Kumaduaan a Puersa idiay Europa; responsiblidadna dagiti panagplano ken panangimaton ti panagraut iti Amianan nga Aprika idiay Operasion a Panagsilaw idi 1942–43 ken ti nagballigi a panagraut iti Pransia ken Alemania idi 1944–45, manipud ti Lumaud a Sanguanan. Idi 1951, isu ti immuna anagbalin a kangatuan nga agbilbilin ti NATO.[2]
Midia a mainaig kenni Kategoria:Dwight D. Eisenhower iti Wikimedia Commons


text:
Plantilia:Marebba a panangpili
- Kasano ti panagtaripato ti pannakaiparang daytoy a plantilia
- Usaren ti
{{Nagan ti plantilia |state=collapsed}}tapno maipakita daytoy a plantilia iti kasasaad a (nailemmeng) narebba.
- Usaren ti
{{Nagan ti plantilia |state=expanded}}tapno maipakita daytoy a plantilia iti kasasaad a (napno a makita) naipadakkel.
- Usaren ti
{{Nagan ti plantilia |state=autocollapse}}tapno maipakita daytoy a plantilia iti kasasaad a (nailemmeng) narebba no laeng adda ti sabali a plantilia nga isu met laeng a kita iti panid.
- No naiyasentar iti sabali (kitaen ti parametro a state iti kaunegan ti kodigo ti plantilia), ti autocollapse ket isu ti kasisigud a kasasaad.
Ti plantilia ti
{{Marebba a panangpili}} ket mangited ti agpapada a mensahe para iti panagilak-am kadagiti panid ti plantilia a dagiti plantiliana ket mangiraman ti parametro ti state (ti pannakarebbada ket mabalin a mataripato).
Daytoy ket mabalin a mausar iti panid ti plantilia (mabalkot iti kaunegan dagiti etiketa ti    ), wenno idiay {{dokumentasion}} a subpanid ti plantilia.
Mangipakita ti pagpilian a panagusar ti nagan nga state[urnosen ti taudan]
No, ti plantilia a nakailak-aman ti
{{Marebba a panangpili}}, ti state a parametro ti dayta a plantilia ket napakabaelanen isu a saanen a managanan no matawaganen ti plantilia – kas iti parametro a state ket mangiraman ti
{{{1| }}}, kas ti
|state = {{{state|{{{1|}}}}}}
- wenno
|state = {{{state|{{{1| expanded }}}}}}
- kdpy
kapalsanna
{{marebba a panangpili |statename=optional}}
mangikkat kadagiti pagarigan ti "state=" manipud ti mensahe ti
{{marebba a panangpili}}, kas ti
- Kasano ti panagtaripato ti pannakaiparang daytoy a plantilia
- Usaren ti
{{Nagan ti plantilia |collapsed}}tapno maipakita daytoy a plantilia iti kasasaad a (nailemmeng) narebba.
- Usaren ti
{{Nagan ti plantilia |expanded}}tapno maipakita daytoy a plantilia iti kasasaad a (napno a makita) naipadakkel.
- Usaren ti
{{Nagan ti plantilia |autocollapse}}tapno maipakita daytoy a plantilia iti kasasaad a (nailemmeng) narebba no laeng adda ti sabali a plantilia nga isu met laeng a kita iti panid.
- No naiyasentar iti sabali (kitaen ti parametro a state iti kaunegan ti kodigo ti plantilia), ti autocollapse ket isu ti kasisigud a kasasaad.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Bulusan, Sorsogon
Ti Bulusan ket maysa a maika-4 a klase nga ili iti probinsia ti Sorsogon iti Filipinas.
Dagiti baranggay[urnosen | urnosen ti taudan]
Ti Bulusan ket politikal a nabingbingay iti 24 a barbaranggay.[2]
- Bagacay
- Central (Poblacion)
- Cogon
- Dancalan
- Dapdap (Poblacion)
- Lalud
- Looban (Poblacion)
- Mabuhay (Poblacion)
- Madlawon (Poblacion)
- Poctol (Poblacion)
- Porog
- Sabang (Poblacion)
- Salvacion
- San Antonio
- San Bernardo
- San Francisco
- San Isidro
- San Jose
- San Rafael
- San Roque
- San Vicente (Buhang)
- Santa Barbara
- Sapngan (Poblacion)
- Tinampo
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Sorsogon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Sorsogon". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)